title: Απόφαση 2014/483/ΚΕΠΠΑ του Συμβουλίου, της 22ας Ιουλίου 2014 , σχετικά με την ενημέρωση και τροποποίηση του καταλόγου προσώπων, ομάδων και οντοτήτων που υπάγονται στα άρθρα 2, 3 και 4 της κοινής θέσης 2001/931/ΚΕΠΠΑ για την εφαρμογή ειδικών μέτρων για την καταπολέμηση της τρομοκρατίας και για την κατάργηση της απόφασης 2014/72/ΚΕΠΠΑ

text:
               23.7.2014

               EL

               Επίσημη Εφημερίδα της Ευρωπαϊκής Ένωσης

               L 217/35

         ΑΠΌΦΑΣΗ 2014/483/ΚΕΠΠΑ ΤΟΥ ΣΥΜΒΟΥΛΊΟΥ
   της 22ας Ιουλίου 2014
   σχετικά με την ενημέρωση και τροποποίηση του καταλόγου προσώπων, ομάδων και οντοτήτων που υπάγονται στα άρθρα 2, 3 και 4 της κοινής θέσης 2001/931/ΚΕΠΠΑ για την εφαρμογή ειδικών μέτρων για την καταπολέμηση της τρομοκρατίας και για την κατάργηση της απόφασης 2014/72/ΚΕΠΠΑ
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 29,
   Εκτιμώντας τα ακόλουθα:

               (1)

               Στις 27 Δεκεμβρίου 2001, το Συμβούλιο υιοθέτησε την κοινή θέση 2001/931/ΚΕΠΠΑ (1).

               (2)

               Στις 10 Φεβρουαρίου 2014, το Συμβούλιο εξέδωσε την απόφαση 2014/72/ΚΕΠΠΑ (2) για την ενημέρωση και τροποποίηση του καταλόγου των προσώπων, ομάδων και οντοτήτων που υπάγονται στα άρθρα 2, 3 και 4 της κοινής θέσης 2001/931/ΚΕΠΠΑ («κατάλογος»).

               (3)

               Σύμφωνα με το άρθρο 1 παράγραφος 6 της κοινής θέσης 2001/931/ΚΕΠΠΑ, ο κατάλογος των προσώπων, ομάδων και οντοτήτων πρέπει να επανεξετάζεται περιοδικώς για να διαπιστώνεται αν υπάρχει λόγος να παραμείνουν στον κατάλογο.

               (4)

               Η παρούσα απόφαση παραθέτει το αποτέλεσμα της εν λόγω επανεξέτασης την οποία διεξήγαγε το Συμβούλιο όσον αφορά τα πρόσωπα, ομάδες και οντότητες έναντι των οποίων εφαρμόζονται τα άρθρα 2, 3 και 4 της κοινής θέσης 2001/931/ΚΕΠΠΑ.

               (5)

               Το Συμβούλιο αποφάσισε ότι δεν συντρέχει πλέον λόγος για να διατηρηθεί ένα πρόσωπο στον κατάλογο.

               (6)

               Το Συμβούλιο κατέληξε στο συμπέρασμα ότι τα πρόσωπα, ομάδες και οντότητες έναντι των οποίων εφαρμόζονται τα άρθρα 2, 3 και 4 της κοινής θέσης 2001/931/ΚΕΠΠΑ ενέχονται σε τρομοκρατικές πράξεις, κατά την έννοια του άρθρου 1 παράγραφοι 2 και 3 της κοινής θέσης 2001/931/ΚΕΠΠΑ, ότι έχει ληφθεί απόφαση έναντι αυτών από αρμόδια αρχή κατά την έννοια του άρθρου 1 παράγραφος 4 της εν λόγω κοινής θέσης και ότι θα πρέπει να εξακολουθήσουν να υπόκεινται στα εκεί προβλεπόμενα ειδικά περιοριστικά μέτρα.

               (7)

               Ο κατάλογος θα πρέπει να ενημερωθεί αναλόγως, ενώ η απόφαση 2014/72/ΚΕΠΠΑ θα πρέπει να καταργηθεί,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο κατάλογος των προσώπων, ομάδων και οντοτήτων έναντι των οποίων εφαρμόζονται τα άρθρα 2, 3 και 4 της κοινής θέσης 2001/931/ΚΕΠΠΑ καθορίζεται στο παράρτημα της παρούσας απόφασης.
   Άρθρο 2
   Η απόφαση 2014/72/ΚΕΠΠΑ καταργείται.
   Άρθρο 3
   Η παρούσα απόφαση τίθεται σε ισχύ την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 22 Ιουλίου 2014.

            Για το Συμβούλιο

            H Πρόεδρος

         C. ASHTON

      (1)  Κοινή θέση 2001/931/ΚΕΠΠΑ του Συμβουλίου, της 27ης Δεκεμβρίου 2001, για την εφαρμογή ειδικών μέτρων για την καταπολέμηση της τρομοκρατίας (ΕΕ L 344 της 28.12.2001, σ. 93).

      (2)  Απόφαση 2014/72/ΚΕΠΠΑ του Συμβουλίου, της 10ης Φεβρουαρίου 2014, σχετικά με την ενημέρωση και τροποποίηση του καταλόγου προσώπων, ομάδων και οντοτήτων που υπάγονται στα άρθρα 2, 3 και 4 της κοινής θέσης 2001/931/ΚΕΠΠΑ για την εφαρμογή ειδικών μέτρων για την καταπολέμηση της τρομοκρατίας και για την κατάργηση της απόφασης 2013/395/ΚΕΠΠΑ (ΕΕ L 40 της 11.2.2014, σ. 56).

      ΠΑΡΑΡΤΗΜΑ
      Κατάλογος των προσώπων, ομάδων και οντοτήτων που ορίζονται στο άρθρο 1
      I.   ΠΡΟΣΩΠΑ

                  1.

                  ABDOLLAHI Hamed (άλλως Mustafa Abdullahi), γεννήθηκε στις 11 Αυγούστου 1960 στο Ιράν. Διαβατήριο: D9004878.

                  2.

                  AL-NASSER, Abdelkarim Hussein Mohamed, γεννήθηκε στο Al Ihsa (Σαουδική Αραβία), υπήκοος Σαουδικής Αραβίας.

                  3.

                  AL YACOUB, Ibrahim Salih Mohammed, γεννήθηκε στις 16.10.1966 στο Tarut (Σαουδική Αραβία), υπήκοος Σαουδικής Αραβίας.

                  4.

                  ARBABSIAR Manssor (άλλως Mansour Arbabsiar), γεννήθηκε στις 6 ή 15 Μαρτίου 1955 στο Ιράν. Ιρανός και Αμερικανός υπήκοος. Διαβατήριο: C2002515 (Ιράν), Διαβατήριο: 477845448 (ΗΠΑ). Αριθ. δελτίου ταυτότητας: 07442833, ημερ. λήξης 15 Μαρτίου 2016 (αμερικανικό δίπλωμα οδήγησης).

                  5.

                  BOUYERI, Mohammed (άλλως Abu ZUBAIR ή SOBIAR ή Abu ZOUBAIR), γεννήθηκε στις 8.3.1978 στο Άμστερνταμ των Κάτω Χωρών (μέλος της Hofstadgroep).

                  6.

                  IZZ-AL-DIN, Hasan (άλλως GARBAYA, Ahmed ή SA-ID ή SALWWAN, Samir), Λίβανος, γεννήθηκε το 1963 στο Λίβανο, υπήκοος Λιβάνου.

                  7.

                  MOHAMMED, Khalid Shaikh (άλλως ALI, Salem ή BIN KHALID, Fahd Bin Abdallah ή HENIN, Ashraf Refaat Nabith ή WADOOD, Khalid Abdul), γεννήθηκε στις 14.4.1965 ή 1.3.1964 στο Πακιστάν, αρ. διαβατηρίου 488555.

                  8.

                  SHAHLAI Abdul Reza (άλλως Abdol Reza Shala'i ή Abd-al Reza Shalai ή Abdorreza Shahlai ή Abdolreza Shahla'i ή Abdul-Reza Shahlaee ή Hajj Yusef ή Haji Yusif ή Hajji Yasir ή Hajji Yusif ή Yusuf Abu-al-Karkh), γεννήθηκε περίπου το 1957στο Ιράν. Διευθύνσεις: 1) Kermanshah, Ιράν, 2) Στρατιωτική βάση Mehran, επαρχία Ilam, Ιράν.

                  9.

                  SHAKURI Ali Gholam, γεννήθηκε περί το 1965 στην Τεχεράνη του Ιράν.

                  10.

                  SOLEIMANI Qasem (γνωστός και ως Ghasem Soleymani,ή Qasmi Sulayman, ή Qasem Soleymani, ή Qasem Solaimani, ή Qasem Salimani, ή Qasem Solemani, ή Qasem Sulaimani, ή Qasem Sulemani), γεννηθείς στις 11 Μαρτίου 1957 στο Ιράν. Ιρανός υπήκοος. Διαβατήριο: 008827 (διπλωματικό διαβατήριο του Ιράν), εκδόθηκε το 1999. Βαθμός: Υποστράτηγος.

            II.   ΟΜΑΔΕΣ ΚΑΙ ΟΝΤΟΤΗΤΕΣ

                  1.

                  «Οργάνωση Abu Nidal» — «ANO» (άλλως «Επαναστατικό Συμβούλιο Φατάχ» ή «Αραβικές Επαναστατικές Ταξιαρχίες» ή «Μαύρος Σεπτέμβρης» ή «Επαναστατική Οργάνωση Σοσιαλιστών Μουσουλμάνων»).

                  2.

                  «Ταξιαρχία Μαρτύρων του Al-Aqsa».

                  3.

                  «Al-Aqsa e.V».

                  4.

                  «Al-Takfir και al-Hijra».

                  5.

                  «Babbar Khalsa».

                  6.

                  «Κομμουνιστικό Κόμμα Φιλιππίνων», όπου συμπεριλαμβάνεται ο «Νέος Λαϊκός Στρατός» («NPA») των Φιλιππίνων.

                  7.

                  «Gama'a al-Islamiyya» (άλλως «Al-Gama'a al-Islamiyya») («Ισλαμική Ομάδα»), «IG».

                  8.

                  «İslami Büyük Doğu Akıncılar Cephesi» («Μέγα Ισλαμικό Μέτωπο των Πολεμιστών της Ανατολής»), «IBDA-C».

                  9.

                  «Χαμάς» (συμπεριλαμβανομένης της οργάνωσης «Hamas-Izz al-Din al-Qassem»).

                  10.

                  «Hizballah Military Wing» (άλλως «Hezbollah Military Wing», άλλως «Hizbullah Military Wing», άλλως «Hizbollah Military Wing», άλλως «Hezballah Military Wing», άλλως «Hisbollah Military Wing», άλλως «Hizbu'llah Military Wing» άλλως «Hizb Allah Military Wing», άλλως «Jihad Council» (και όλες οι μονάδες που αναφέρονται σε αυτήν, συμπεριλαμβανομένου του οργανισμού Εξωτερικής Ασφαλείας))

                  11.

                  «Χιζμπούλ Μουτζαχεντίν» — «ΗΜ».

                  12.

                  «Hofstadgroep».

                  13.

                  «Ίδρυμα Αρωγής και Ανάπτυξης Αγίων Τόπων» («Holy Land Foundation for Relief and Development»).

                  14.

                  «Διεθνής Ομοσπονδία Νεολαίας Σιχ» («International Sikh Youth Federation»), «ISYF».

                  15.

                  «Khalistan Zindabad Force» — «KZF» («Δύναμη Κομάντο του Χαλιστάν»).

                  16.

                  Εργατικό Κόμμα του Κουρδιστάν — («PKK»), (άλλως «KADEK» ή «KONGRA-GEL»).

                  17.

                  «Απελευθερωτικοί Τίγρεις του Ταμίλ Ιλάμ» («Liberation Tigers of Tamil Eelam»), «LTTE».

                  18.

                  «Εθνικός Απελευθερωτικός Στρατός» («Ejército de Liberación Nacional»).

                  19.

                  «Παλαιστινιακή Ισλαμική Τζιχάντ» («Palestinian Islamic Jihad») — «PIJ».

                  20.

                  «Λαϊκό Μέτωπο για την Απελευθέρωση της Παλαιστίνης» («Popular Front for the Liberation of Palestine» — «PFLP»).

                  21.

                  «Λαϊκό Μέτωπο για την Απελευθέρωση της Παλαιστίνης» — Γενική Διοίκηση (γνωστό και ως PFLP-General Command).

                  22.

                  «Fuerzas armadas revolucionarias de Colombia» — «FARC» («Επαναστατικές Ένοπλες Δυνάμεις της Κολομβίας»).

                  23.

                  «Devrimci Halk Kurtuluș Partisi-Cephesi» — «DHKP/C» (άλλως «Devrimci Sol» («Επαναστατική Αριστερά», «Dev Sol») («Επαναστατικός Λαϊκός Απελευθερωτικός Στρατός/Μέτωπο»).

                  24.

                  «Sendero Luminoso»«SL» («Φωτεινό Μονοπάτι»).

                  25.

                  «Teyrbazen Azadiya Kurdistan» — «TAK» (άλλως «Γεράκια της Λευτεριάς του Κουρδιστάν»).


Avis juridique important

|

31994D0902

94/902/ΕΚ: ΑΠΟΦΑΣΗ ΤΟΥ ΣΥΜΒΟΥΛΙΟΥ της 14ης Νοεμβρίου 1994 περί σύναψεως συμφωνιών, με τη μορφήν ανταλλαγής επιστολών, μεταξύ της Ευρωπαϊκής Οικονομικής Κοινότητας, και αφενός, του Μπαρμπάντος, του Μπελίζ, της Λαϊκής Δημοκρατίας του Κονγκό, των Φίτζι, της Συνεργατικής Δημοκρατίας της Γουιάνας, της Δημοκρατίας της Ακτής του Ελεφαντοστού, της Τζαμάικα, της Δημοκρατίας της Κένυας, της Λαϊκής Δημοκρατίας της Μαδαγασκάρης, της Δημοκρατίας του Μαλάουι, της Δημοκρατίας της Νήσου Μαυρικίου, της Δημοκρατίας της Ουγκάντα, της Δημοκρατίας του Σουρινάμ, του Αγίου Χριστοφόρου και Νέβις, του Βασιλείου της Σουαζιλάνδης, της Ηνωμένης Δημοκρατίας της Τανζανίας, της Δημοκρατίας του Τρινιδάδ και Τομπάγκο, καθώς και της Δημοκρατίας της Ζιμπάμπουε και, αφετέρου, της Δημοκρατίας της Ινδίας για τις εγγυημένες τιμές για τη ζάχαρη από ζαχαροκάλαμο για την περίοδο παραδόσεως 1993/94

Επίσημη Εφημερίδα αριθ. L 355 της 31/12/1994 σ. 0027

ΑΠOΦΑΣΗ ΤOΥ ΣΥΜΒOΥΛΙOΥτης 14ης Νοεμβρίου 1994περί συνάψεως  συμφωνιών, με τη μορφή ανταλλαγής επιστολών, μεταξύ της Ευρωπαϊκής Oικονομικής Κοινότητας, και  αφενός, του Μπαρμπάντος, του Μπελίζ, της Λαϊκής Δημοκρατίας του Κονγκό, των Φίτζι, της Συνεργατικής  Δημοκρατίας της Γουιάνας, της Δημοκρατίας της Ακτής του Ελεφαντοστού, της Τζαμάικα, της Δημοκρατίας  της Κένυας, της Λαϊκής Δημοκρατίας της Μαδαγασκάρης, της Δημοκρατίας του Μαλάουι, της Δημοκρατίας  της Νήσου Μαυρικίου, της Δημοκρατίας της Oυγκάντα, της Δημοκρατίας του Σουρινάμ, του Αγίου  Χριστοφόρου και Νέβις, του Βασιλείου της Σουαζιλάνδης, της Ηνωμένης Δημοκρατίας της Τανζανίας, της  Δημοκρατίας του Τρινιδάδ και Τομπάγκο, καθώς και της Δημοκρατίας της Ζιμπάμπουε και, αφετέρου, της  Δημοκρατίας της Ινδίας για τις εγγυημένες τιμές για τη ζάχαρη από ζαχαροκάλαμο για την περίοδο  παραδόσεως 1993/94(94/902/ΕΚ)ΤO ΣΥΜΒOΥΛΙO ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113 σε συνδυασμό με το  άρθρο 228 παράγραφος 2 πρώτη φράση, την πρόταση της Επιτροπής, Εκτιμώντας: ότι η εφαρμογή του πρωτοκόλλου αριθ. 8 για τη ζάχαρη ΑΚΕ που είναι προσαρτημένο στην τέταρτη  σύμβαση ΑΚΕ PΕOΚ (1) και της συμφωνίας μεταξύ της Ευρωπαϊκής Oικονομικής Κοινότητας και της  Δημοκρατίας της Ινδίας για τη ζάχαρη από ζαχαροκάλαμο (2) , εξασφαλίζεται σύμφωνα με το άρθρο 1  παράγραφος 2, στα πλαίσια της διαχειρίσεως της κοινής οργάνωσης της αγοράς ζάχαρης 7ότι θα πρέπει  να εγκριθούν αυτές οι συμφωνίες με τη μορφή ανταλλαγής επιστολών μεταξύ της Κοινότητας, και αφενός,  των κρατών που μνημονεύονται στο πρωτόκολλο και, αφετέρου, της Δημοκρατίας της Ινδίας περί των  εγγυημένων τιμών για τη ζάχαρη από ζαχαροκάλαμο για την περίοδο παραδόσεως 1993/94, ΑΠOΦΑΣΙΖΕΙ:Άρθρο 1Εγκρίνονται εξ ονόματος της Κοινότητας οι συμφωνίες υπό  μορφή ανταλλαγής επιστολών μεταξύ της Ευρωπαϊκής Oικονομικής Κοινότητας, και, αφενός, του  Μπαρμπάντος, του Μπελίζ, της Λαϊκής Δημοκρατίας του Κονγκό, των Φίτζι, της Συνεργατικής Δημοκρατίας  της Γουιάνας, της Δημοκρατίας της Ακτής του Ελεφαντοστού, της Τζαμάικα, της Δημοκρατίας της Κένυας,  της Λαϊκής Δημοκρατίας της Μαδαγασκάρης, της Δημοκρατίας του Μαλάουι, της Δημοκρατίας της Νήσου  Μαυρικίου, της Δημοκρατίας της Oυγκάντα, της Δημοκρατίας του Σουρινάμ, του Αγίου Χριστοφόρου και  Νέβις, του Βασιλείου της Σουαζιλάνδης, της Ηνωμένης Δημοκρατίας της Τανζανίας, της Δημοκρατίας του  Τρινιδάδ και Τομπάγκο, καθώς και της Δημοκρατίας της Ζιμπάμπουε και, αφετέρου, της Δημοκρατίας της  Ινδίας περί των εγγυημένων τιμών για ζάχαρη από ζαχαροκάλαμο για την περίοδο παραδόσεως 1993/94. Το κείμενο αυτών των συμφωνιών προσαρτάται στην παρούσα απόφαση. Άρθρο 2O Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να  υπογράψει τις συμφωνίες που αναφέρονται στο άρθρο 1 δεσμεύοντας την Κοινότητα. Άρθρο 3Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων. Λουξεμβούργο, 14 Νοεμβρίου 1994. Για το ΣυμβούλιοO ΠρόεδροςJ. BORCHERT(1) ΕΕ αριθ. L 229 της 17. 8. 1991, σ.  216. (2) ΕΕ αριθ. L 190 της 22. 7. 1975, σ. 35.


title: Απόφαση του Συμβουλίου, της 14ης Απριλίου 2014 , για τον διορισμό ενός τακτικού και αναπληρωματικών μελών της Συμβουλευτικής Επιτροπής για την Ασφάλεια και την Υγεία στο Χώρο Εργασίας από την Κροατία

text:
               17.4.2014

               EL

               Επίσημη Εφημερίδα της Ευρωπαϊκής Ένωσης

               C 118/3

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 14ης Απριλίου 2014
   για τον διορισμό ενός τακτικού και αναπληρωματικών μελών της Συμβουλευτικής Επιτροπής για την Ασφάλεια και την Υγεία στο Χώρο Εργασίας από την Κροατία
   2014/C 118/02
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την απόφαση 2003/C 218/01 του Συμβουλίου, της 22ας Ιουλίου 2003, για την ίδρυση Συμβουλευτικής Επιτροπής για την Ασφάλεια και την Υγεία στο Χώρο Εργασίας (1), και ιδίως το άρθρο 3,
   Έχοντας υπόψη τους καταλόγους των υποψηφίων που υπέβαλαν στο Συμβούλιο οι κυβερνήσεις των κρατών μελών,
   Εκτιμώντας τα ακόλουθα:

               (1)

               Με την απόφαση της 22ας Απριλίου 2013 (2), το Συμβούλιο προέβη στον διορισμό των τακτικών και αναπληρωματικών μελών της Συμβουλευτικής Επιτροπής για την Ασφάλεια και την Υγεία στο Χώρο Εργασίας για το χρονικό διάστημα από 22 Απριλίου 2013 έως 28 Φεβρουαρίου 2016.

               (2)

               Η κυβέρνηση της Κροατίας υπέβαλε περαιτέρω υποψηφιότητες για την κάλυψη αρκετών θέσεων,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζονται τακτικά και αναπληρωματικά μέλη της Συμβουλευτικής Επιτροπής για την Ασφάλεια και την Υγεία στο Χώρο Εργασίας, για το χρονικό διάστημα που λήγει στις 28 Φεβρουαρίου 2016:

      ΕΚΠΡΟΣΩΠΟΙ ΤΩΝ ΣΥΝΔΙΚΑΛΙΣΤΙΚΩΝ ΟΡΓΑΝΩΣΕΩΝ:

               Κράτος

               Τακτικό μέλος

               Αναπληρωματικό μέλος

               Κροατία

               κ. Zdenko MUČNJAK

               κ. Gordana PALAJSA
               κ. Marko PALADA

         Άρθρο 2
   Το Συμβούλιο θα προβεί αργότερα στον διορισμό των τακτικών και αναπληρωματικών μελών που δεν έχουν ακόμη υποδειχθεί.
   Άρθρο 3
   Η παρούσα απόφαση αρχίζει να ισχύει από την ημερομηνία της έκδοσής της.

      Λουξεμβούργο, 14 Απριλίου 2014.

            Για το Συμβούλιο

            Ο Πρόεδρος

         Α. ΤΣΑΥΤΑΡΗΣ

      (1)  ΕΕ C 218 της 13.9.2003, σ. 1.

      (2)  ΕΕ C 120 της 26.4.2013, σ. 7.


title: 2013/476/ΕΕ: Απόφαση του Συμβουλίου, της 26ης Σεπτεμβρίου 2013 , σχετικά με την τροποποίηση και την παράταση εφαρμογής της απόφασης 2007/641/ΕΚ για τη Δημοκρατία των Φίτζι

text:
               28.9.2013

               EL

               Επίσημη Εφημερίδα της Ευρωπαϊκής Ένωσης

               L 257/12

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 26ης Σεπτεμβρίου 2013
   σχετικά με την τροποποίηση και την παράταση εφαρμογής της απόφασης 2007/641/ΕΚ για τη Δημοκρατία των Φίτζι
   (2013/476/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 217,
   Έχοντας υπόψη τη συμφωνία εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών αυτής, αφετέρου, η οποία υπεγράφη στο Κοτονού στις 23 Ιουνίου 2000 (1), και αναθεωρήθηκε στην Ουαγκαντούγκου, Μπουρκίνα Φάσο, στις 22 Ιουνίου 2010 (2) («συμφωνία εταιρικής σχέσης ΑΚΕ-ΕΕ»), και ιδίως το άρθρο 96 αυτής,
   Έχοντας υπόψη την εσωτερική συμφωνία μεταξύ των αντιπροσώπων των κυβερνήσεων των κρατών μελών, που συνήλθαν στο πλαίσιο του Συμβουλίου, σχετικά με τα μέτρα που πρέπει να ληφθούν και τις διαδικασίες που πρέπει να ακολουθηθούν για την εφαρμογή της συμφωνίας εταιρικής σχέσης ΑΚΕ-ΕΕ (3), και ιδίως το άρθρο 3 αυτής,
   Έχοντας υπόψη τον κανονισμό (ΕΚ) αριθ. 1905/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για τη θέσπιση μηχανισμού χρηματοδότησης της αναπτυξιακής συνεργασίας (εφεξής «μηχανισμός αναπτυξιακής συνεργασίας») (4), και ιδίως το άρθρο 37 αυτού,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Η απόφαση 2007/641/ΕΚ (5) εκδόθηκε με στόχο την εφαρμογή κατάλληλων μέτρων μετά την παραβίαση των ουσιωδών στοιχείων που αναφέρονται στο άρθρο 9 της συμφωνίας εταιρικής σχέσης ΑΚΕ-ΕΕ και των αξιών που αναφέρονται στο άρθρο 3 του μηχανισμού αναπτυξιακής συνεργασίας.

               (2)

               Η εφαρμογή αυτών των μέτρων παρατάθηκε με την απόφαση 2009/735/ΕΚ του Συμβουλίου (6), και εν συνεχεία με τις αποφάσεις του Συμβουλίου 2010/208/ΕΕ (7), 2010/589/ΕΕ (8), 2011/219/ΕΕ (9), 2011/637/ΕΕ (10) και 2012/523/ΕΕ (11), δεδομένου ότι, όχι μόνον δεν έχουν ακόμη εφαρμοστεί από τη Δημοκρατία των Νήσων Φίτζι σημαντικές δεσμεύσεις, επί των οποίων είχαν συμφωνήσει κατά τις διαβουλεύσεις που έλαβαν χώρα τον Απρίλιο του 2007, όσον αφορά ουσιώδη στοιχεία της συμφωνίας εταιρικής σχέσης ΑΚΕ-ΕΕ και του μηχανισμού αναπτυξιακής συνεργασίας, αλλά σημειώθηκαν πρόσφατα και σημαντικές αρνητικές εξελίξεις όσον αφορά ορισμένες από αυτές τις δεσμεύσεις.

               (3)

               Από τον Απρίλιο του 2007 έχουν σημειωθεί σημαντικές εξελίξεις και οι δεσμεύσεις που έχουν συμφωνηθεί με τη Δημοκρατία των Νήσων Φίτζι πρόκειται να αναθεωρηθούν αντίστοιχα. Οι δεσμεύσεις θα αναθεωρηθούν στο πλαίσιο πολιτικού διαλόγου και υπό το πρίσμα της ισχύουσας νομικής κατάστασης. Η ενδεχόμενη επανέναρξη του προγραμματισμού μελλοντικής χορήγησης αναπτυξιακής βοήθειας θα πρέπει να συνεχιστεί.

               (4)

               Η ισχύς της απόφασης 2007/641/ΕΚ λήγει στις 30 Σεπτεμβρίου 2013. Είναι σκόπιμη η προσήκουσα επικαιροποίηση του περιεχομένου της και η παράταση της ισχύος της εν λόγω απόφασης.

               (5)

               Η Ευρωπαϊκή Ένωση πρόκειται να συμμετάσχει σε πολιτικό διάλογο με σκοπό την αναθεώρηση και την επικαιροποίηση των δεσμεύσεων που συμφωνήθηκαν το 2007 και θα προσαρμόσει αντίστοιχα τα κατάλληλα μέτρα,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο άρθρο 3 της απόφασης 2007/641/ΕΚ, το δεύτερο εδάφιο αντικαθίσταται από το ακόλουθο κείμενο:

      «Λήγει στις 31 Μαρτίου 2015. Επανεξετάζεται τακτικά τουλάχιστον μία φορά κάθε έξι μήνες.».

   Άρθρο 2
   Η επιστολή στο παράρτημα της παρούσας απόφασης απευθύνεται στη Δημοκρατία των Νήσων Φίτζι.
   Άρθρο 3
   Η παρούσα απόφαση αρχίζει να ισχύει από την ημέρα έκδοσής της.

      Βρυξέλλες, 26 Σεπτεμβρίου 2013.

            Για το Συμβούλιο

            Ο Πρόεδρος

         E. GUSTAS

      (1)  ΕΕ L 317 της 15.12.2000, σ. 3.

      (2)  ΕΕ L 287 της 4.11.2010, σ. 3.

      (3)  ΕΕ L 317 της 15.12.2000, σ. 376.

      (4)  ΕΕ L 378 της 27.12.2006, σ. 41.

      (5)  Απόφαση 2007/641/ΕΚ του Συμβουλίου, της 1ης Οκτωβρίου 2007, για την ολοκλήρωση των διαβουλεύσεων με τη Δημοκρατία των Νήσων Φίτζι δυνάμει του άρθρου 96 της συμφωνίας εταιρικής σχέσης ΑΚΕ-ΕΚ και του άρθρου 37 του μηχανισμού της αναπτυξιακής συνεργασίας (ΕΕ L 260 της 5.10.2007, σ. 15).

      (6)  Απόφαση 2009/735/ΕΚ του Συμβουλίου, της 24ης Σεπτεμβρίου 2009, σχετικά με την παράταση εφαρμογής των μέτρων που προβλέπονται στην απόφαση 2007/641/ΕΚ για την ολοκλήρωση των διαβουλεύσεων με την Δημοκρατία των Νήσων Φίτζι δυνάμει του άρθρου 96 της συμφωνίας εταιρικής σχέσης ΑΚΕ-ΕΚ και του άρθρου 37 του μηχανισμού της αναπτυξιακής συνεργασίας (ΕΕ L 262 της 6.10.2009, σ. 43).

      (7)  Απόφαση 2010/208/ΕΕ του Συμβουλίου, της 29ης Μαρτίου 2010, σχετικά με την τροποποίηση και την παράταση της απόφασης 2007/641/ΕΚ για την ολοκλήρωση των διαβουλεύσεων με τη Δημοκρατία των Νήσων Φίτζι δυνάμει του άρθρου 96 της συμφωνίας εταιρικής σχέσης ΑΚΕ-ΕΚ και του άρθρου 37 του μηχανισμού της αναπτυξιακής συνεργασίας (ΕΕ L 89 της 9.4.2010, σ. 7).

      (8)  Απόφαση 2010/589/ΕΕ του Συμβουλίου, της 27ης Σεπτεμβρίου 2010, σχετικά με την τροποποίηση και την παράταση εφαρμογής της απόφασης 2007/641/ΕΚ για την ολοκλήρωση των διαβουλεύσεων με την Δημοκρατία των Νήσων Φίτζι δυνάμει του άρθρου 96 της συμφωνίας εταιρικής σχέσης ΑΚΕ-ΕΚ και του άρθρου 37 του μηχανισμού της αναπτυξιακής συνεργασίας (ΕΕ L 260 της 2.10.2010, σ. 10).

      (9)  Απόφαση 2011/219/ΕΕ του Συμβουλίου, της 31ης Μαρτίου 2011, σχετικά με την τροποποίηση και την παράταση εφαρμογής της απόφασης 2007/641/ΕΚ για την ολοκλήρωση των διαβουλεύσεων με τη Δημοκρατία των Φίτζι δυνάμει του άρθρου 96 της συμφωνίας εταιρικής σχέσης ΑΚΕ-ΕΚ και του άρθρου 37 του μηχανισμού αναπτυξιακής συνεργασίας (ΕΕ L 93 της 7.4.2011, σ. 2).

      (10)  Απόφαση 2011/637/ΕΕ του Συμβουλίου, της 26ης Σεπτεμβρίου 2011, σχετικά με την τροποποίηση και την παράταση εφαρμογής της απόφασης 2007/641/ΕΚ για την ολοκλήρωση των διαβουλεύσεων με τη Δημοκρατία των Νήσων Φίτζι δυνάμει του άρθρου 96 της συμφωνίας εταιρικής σχέσης ΑΚΕ-ΕΚ και του άρθρου 37 του μηχανισμού αναπτυξιακής συνεργασίας (ΕΕ L 252 της 28.9.2011, σ. 1).

      (11)  Απόφαση 2012/523/ΕΕ του Συμβουλίου, της 24ης Σεπτεμβρίου 2012, για τροποποίηση και παράταση εφαρμογής της απόφασης 2007/641/ΕΚ για την ολοκλήρωση των διαβουλεύσεων με την Δημοκρατία των Νήσων Φίτζι δυνάμει του άρθρου 96 της συμφωνίας εταιρικής σχέσης ΑΚΕ-ΕΚ και του άρθρου 37 του μηχανισμού αναπτυξιακής συνεργασίας (ΕΕ L 263 της 28.9.2012, σ. 2).

      ΠΑΡΑΡΤΗΜΑ
      Α.Ε. ΑΕ Ratu Epeli NAILATIKAU
      Πρόεδρο της Δημοκρατίας των Νήσων Φίτζι
      Σούβα
      Δημοκρατία των Νήσων Φίτζι
      Εξοχότατε,
      Η Ευρωπαϊκή Ένωση (ΕΕ) αποδίδει ιδιαίτερη σημασία στις διατάξεις του άρθρου 9 της συμφωνίας εταιρικής σχέσης ΑΚΕ-ΕΕ και του άρθρου 3 του μηχανισμού αναπτυξιακής συνεργασίας. Η εταιρική σχέση ΑΚΕ-ΕΕ βασίζεται στον σεβασμό των δικαιωμάτων του ανθρώπου, στις αρχές της δημοκρατίας και στο κράτος δικαίου, που αποτελούν τα ουσιώδη στοιχεία της συμφωνίας εταιρικής σχέσης ΑΚΕ-ΕΕ και συγκροτούν τη βάση των σχέσεών μας.
      Έχουν μεσολαβήσει έξι έτη από την απόφαση της ΕΕ για τη λήψη κατάλληλων μέτρων μετά το στρατιωτικό πραξικόπημα του 2006, και από τη σύναψη συμφωνίας με τις Νήσους Φίτζι για την ανάληψη σειράς δεσμεύσεων.
      Η ΕΕ επισημαίνει ότι από το 2007 κάποιες από τις συμφωνηθείσες δεσμεύσεις έχουν καταστεί παρωχημένες και κάποιες χρήζουν αναθεώρησης υπό το πρίσμα του νέου νομικού πλαισίου των Νήσων Φίτζι. Προκειμένου να δημιουργηθεί η κατάλληλη βάση για την αξιολόγηση της προόδου κατά τη μεταρρυθμιστική προσπάθεια των Νήσων Φίτζι, πρέπει να αναθεωρήσουμε από κοινού αυτές τις δεσμεύσεις, λαμβάνοντας υπόψη την τρέχουσα κατάσταση και το ισχύον νομικό πλαίσιο.
      Ως εκ τούτου, η ΕΕ αποφάσισε η νέα της απόφαση σχετικά με τα κατάλληλα μέτρα να περιλαμβάνει την απαίτηση η ΕΕ να αρχίσει ενισχυμένο πολιτικό διάλογο με τις Νήσους Φίτζι βάσει του άρθρου 8 της συμφωνίας εταιρικής σχέσης ΑΚΕ-ΕΕ. Στόχος του εν λόγω διαλόγου θα είναι η από κοινού επανεξέταση των δεσμεύσεων που συμφωνήθηκαν το 2007 και η αντίστοιχη προσαρμογή των κατάλληλων μέτρων (που επισυνάπτονται υπό μορφή παραρτήματος στην παρούσα επιστολή) ως αναγκαία βήματα για τη διασφάλιση σεβασμού για τα ανθρώπινα δικαιώματα, την αποκατάσταση της δημοκρατίας και την τήρηση του κράτους δικαίου, μέχρις ότου αμφότερα τα μέρη καταλήξουν στο συμπέρασμα ότι ο ενισχυμένος χαρακτήρας του διαλόγου έχει εξυπηρετήσει τον σκοπό του.
      Δεδομένου ότι στις Νήσους Φίτζι εξακολουθούν να παρατηρούνται περιορισμοί σχετικά με ορισμένα ανθρώπινα δικαιώματα και θεμελιώδεις ελευθερίες και υπό το πρίσμα της αναγκαίας αναθεώρησης των συμφωνηθεισών δεσμεύσεων, η ΕΕ αποφάσισε να παρατείνει τα κατάλληλα μέτρα κατά 18 μήνες, μέχρι τις 31 Μαρτίου 2015. Αυτό θα παράσχει την αναγκαία ευελιξία και θα προσφέρει τόσο στην ΕΕ όσο και στις Νήσους Φίτζι τον απαραίτητο χρόνο για να συμφωνήσουν σχετικά με τις δεσμεύσεις, να προσαρμόσουν αντίστοιχα τα κατάλληλα μέτρα και για να μπορέσει η κυβέρνηση να διεξαγάγει τις εκλογές που έχουν προγραμματισθεί για τον Σεπτέμβριο του 2014.
      Η ΕΕ θα παρακολουθεί την πρόοδο που θα σημειώνεται ως προς την επιστροφή στη συνταγματική τάξη και η πρόοδος αυτή θα συνεχίσει να καθοδηγεί τις επόμενες αποφάσεις μας όσον αφορά την αναπτυξιακή συνεργασία. Υπό το πνεύμα αυτό, η ΕΕ επιβεβαιώνει την προθυμία της να συμμετάσχει στην προπαρασκευή της προγραμματικής διαδικασίας του 11ου ΕΤΑ, και να κοινοποιήσει εγκαίρως ενδεικτική δημοσιονομική κατανομή για τις Νήσους Φίτζι στο πλαίσιο της διαδικασίας αυτής. Η οριστικοποίηση, η υπογραφή και η εφαρμογή των προγραμματικών εγγράφων του 11ου ΕΤΑ θα διευθετηθεί με τη δημοκρατικά εκλεγμένη κυβέρνηση.
      Μόλις οι Νήσοι Φίτζι διεξαγάγουν ελεύθερες και αδιάβλητες εκλογές και τηρήσουν τις αναθεωρημένες συμφωνηθείσες δεσμεύσεις, θα πραγματοποιηθεί αποστολή ελέγχου του άρθρου 96 στις Νήσους Φίτζι, σύμφωνα με τη συμφωνία εταιρικής σχέσης ΑΚΕ-ΕΕ. Βάσει συμφωνίας σχετικά με τις συστάσεις της εν λόγω αξιολόγησης, μπορούν στη συνέχεια να ληφθούν τα κατάλληλα μέτρα βάσει του άρθρου 96 για τις Νήσους Φίτζι.
      Προκειμένου να προαχθεί η συνεργασία στο πλαίσιο της συμφωνίας εταιρικής σχέσης ΑΚΕ-ΕΕ και του μηχανισμού αναπτυξιακής συνεργασίας, η ΕΕ καλεί την προσωρινή κυβέρνηση να συμμετάσχει σε ενισχυμένο πολιτικό διάλογο με την ΕΕ, που θα ξεκινήσει όσο το δυνατόν συντομότερα.
      Η ΕΕ επικροτεί επίσης τη συμμετοχή στην ομάδα επαφών υπουργικού επιπέδου του Φόρουμ των Νήσων του Ειρηνικού που συστήθηκε για την παρακολούθηση της προόδου των προετοιμασιών στις Νήσους Φίτζι για τις βουλευτικές εκλογές και την αποκατάσταση της δημοκρατίας και προσβλέπει στη λήψη περαιτέρω μέτρων για μια διαφανή, συμμετοχική και αξιόπιστη εκλογική διαδικασία που θα οδηγήσει σε ελεύθερες και αδιάβλητες εκλογές και στην επιστροφή των Νήσων Φίτζι σε δημοκρατικό καθεστώς.
      Με τιμή,
      Βρυξέλλες,

            Για το Συμβούλιο

         C. ASHTON

            Πρόεδρος

            Για την Επιτροπή

         A. PIEBALGS

            Επίτροπος

         ΠΑΡΑΡΤΗΜΑ 1 ΤΟΥ ΠΑΡΑΡΤΗΜΑΤΟΣ
         Τα κατάλληλα μέτρα, τα οποία θα προσαρμοσθούν μετά την αναθεώρηση των συμφωνηθεισών δεσμεύσεων στο πλαίσιο του ενισχυμένου πολιτικού διαλόγου, είναι τα ακόλουθα:

                     —

                     επιτρέπεται η συνέχιση της ανθρωπιστικής βοήθειας και της άμεσης στήριξης προς την κοινωνία των πολιτών και τους ευάλωτους πληθυσμούς,

                     —

                     επετράπη η συνέχιση των δραστηριοτήτων συνεργασίας που βρίσκονται στο στάδιο της υλοποίησης, ιδίως δε αυτών που εντάσσονται στο 8ο και 9ο ΕΤΑ,

                     —

                     επιτρέπεται η συνέχιση δραστηριοτήτων συνεργασίας που θα μπορούσαν να συμβάλουν στην αποκατάσταση της δημοκρατίας και στη βελτίωση της διακυβέρνησης, εκτός αν συντρέχουν λίαν εξαιρετικές περιστάσεις,

                     —

                     επετράπη η υλοποίηση των συνοδευτικών μέτρων της μεταρρύθμισης στον τομέα της ζάχαρης που είχαν προγραμματισθεί για το 2006. Η συμφωνία χρηματοδότησης υπεγράφη σε τεχνικό επίπεδο από τις Νήσους Φίτζι στις 19 Ιουνίου 2007. Επισημαίνεται ότι η συμφωνία χρηματοδότησης περιλαμβάνει ρήτρα αναστολής,

                     —

                     η ποσόστωση ζάχαρης για το 2007 είναι μηδενική,

                     —

                     η χορήγηση της ποσόστωσης ζάχαρης για το 2008 έγινε υπό την προϋπόθεση προσκόμισης αποδείξεων για την αξιόπιστη και έγκαιρη προετοιμασία εκλογών όπως ορίζουν οι δεσμεύσεις που έχουν συμφωνηθεί, ιδίως όσον αφορά την απογραφή, τον επαναπροσδιορισμό των εκλογικών περιφερειών και την εκλογική μεταρρύθμιση σύμφωνα με τις διατάξεις του Συντάγματος, και υπό τον όρο της θέσπισης μέτρων με σκοπό τη διασφάλιση της λειτουργίας της αρμόδιας για τη διεξαγωγή των εκλογών αρχής, περιλαμβανομένου του διορισμού επόπτη εκλογών μέχρι τις 30 Σεπτεμβρίου 2007 σύμφωνα με τις διατάξεις του Συντάγματος. Αυτή η ποσόστωση ζάχαρης για το 2008 έπαυσε να ισχύει στις 31 Δεκεμβρίου 2009,

                     —

                     η ποσόστωση ζάχαρης για το 2009 ακυρώθηκε τον Μάιο του 2009, επειδή η προσωρινή κυβέρνηση αποφάσισε να αναβάλει τη διενέργεια γενικών εκλογών μέχρι τον Σεπτέμβριο του 2014,

                     —

                     η ποσόστωση ζάχαρης για το 2010 ακυρώθηκε πριν από την 1η Μαΐου 2010, λόγω της απουσίας προόδου όσον αφορά τη συνέχιση της διαδικασίας εκδημοκρατισμού· ωστόσο, δεδομένης της κρισιμότητας της κατάστασης στον τομέα της ζάχαρης, μέρος της ποσόστωσης παρέμεινε διαθέσιμο για την παροχή άμεσης βοήθειας στον άμεσα εξαρτώμενο από την παραγωγή ζάχαρης πληθυσμό, προκειμένου να μετριασθούν οι δυσμενείς κοινωνικές επιπτώσεις. Η αντιπροσωπεία της EE στη Σούβα έχει αναλάβει την κεντρική διαχείριση των σχετικών κονδυλίων και, ως εκ τούτου, αυτά δεν διατίθενται μέσω της κυβέρνησης,

                     —

                     μπορεί να αρχίσει ο προγραμματισμός για το 11ο ΕΤΑ, και οι Νήσοι Φίτζι μπορούν να αναμένουν ότι θα τους κοινοποιηθεί εν ευθέτω χρόνω ενδεικτική κατανομή,

                     —

                     θα μπορούσε να εξετασθεί η σκοπιμότητα παροχής ειδικής στήριξης με σκοπό την προπαρασκευή και την υλοποίηση βασικών δεσμεύσεων, ιδίως δε για την υποστήριξη της προετοιμασίας και/ή της διεξαγωγής εκλογών,

                     —

                     η περιφερειακή συνεργασία και η συμμετοχή των Νήσων Φίτζι σε αυτήν δεν επηρεάζονται,

                     —

                     η παρακολούθηση της τήρησης των δεσμεύσεων θα γίνεται υπό τους όρους που απαριθμούνται στο παράρτημα της παρούσας επιστολής όσον αφορά τον τακτικό διάλογο, τη συνεργασία με τις αποστολές αξιολόγησης και παρακολούθησης και την υποβολή εκθέσεων.

         ΠΑΡΑΡΤΗΜΑ 2 ΤΟΥ ΠΑΡΑΡΤΗΜΑΤΟΣ

            ΣΥΜΦΩΝΗΘΕΙΣΕΣ ΔΕΣΜΕΥΣΕΙΣ ΜΕ ΤΗ ΔΗΜΟΚΡΑΤΙΑ ΤΩΝ ΦΙΤΖΙ ΤΟ 2007

         A.   Σεβασμός των δημοκρατικών αρχών

            Δέσμευση υπ’ αριθ. 1

         Εντός 24 μηνών από την 1η Μαρτίου 2007 διεξάγονται ελεύθερες και αδιάβλητες κοινοβουλευτικές εκλογές με την επιφύλαξη των πορισμάτων αξιολόγησης που πρόκειται να διεξαχθεί από ανεξάρτητους ελεγκτές τους οποίους θα διορίσει η Γραμματεία του Φόρουμ των Νήσων του Ειρηνικού. Τόσο οι διαδικασίες προπαρασκευής όσο και η διεξαγωγή των εκλογών θα αποτελέσουν αντικείμενο από κοινού παρακολούθησης, προσαρμογής και αναθεώρησης αναλόγως των αναγκών και επί τη βάσει αμοιβαία συμφωνημένων κριτηρίων αξιολόγησης. Τα ανωτέρω προϋποθέτουν ειδικότερα:

                     —

                     ότι μέχρι τις 30 Ιουνίου 2007, η προσωρινή κυβέρνηση θα εγκρίνει χρονοδιάγραμμα όπου θα καθορίζονται οι προθεσμίες ολοκλήρωσης των διαφόρων σταδίων που απαιτούνται για την προπαρασκευή των νέων βουλευτικών εκλογών,

                     —

                     ότι το εν λόγω χρονοδιάγραμμα θα προσδιορίζει τον χρόνο πραγματοποίησης της απογραφής, του επαναπροσδιορισμού των εκλογικών περιφερειών και της εκλογικής μεταρρύθμισης,

                     —

                     ότι ο προσδιορισμός των εκλογικών περιφερειών και η εκλογική μεταρρύθμιση θα πραγματοποιηθούν σύμφωνα με τις διατάξεις του Συντάγματος,

                     —

                     ότι θα ληφθούν μέτρα με σκοπό τη διασφάλιση της λειτουργίας της αρμόδιας για τη διεξαγωγή των εκλογών αρχής, συμπεριλαμβανομένου του διορισμού επόπτη εκλογών, έως τις 30 Σεπτεμβρίου 2007 σύμφωνα με τις διατάξεις του Συντάγματος,

                     —

                     ότι ο διορισμός αντιπροέδρου θα γίνει σύμφωνα με τις διατάξεις του Συντάγματος.

            Δέσμευση υπ’ αριθ. 2

         Η προσωρινή κυβέρνηση, κατά την ανάληψη σημαντικών πρωτοβουλιών και τη θέσπιση αλλαγών στον νομοθετικό και δημοσιονομικό τομέα και στους λοιπούς τομείς πολιτικής, πρέπει να λαμβάνει υπόψη τις διαβουλεύσεις με την κοινωνία των πολιτών και με όλους τους άλλους ενδιαφερομένους.
         B.   Κράτος δικαίου

            Δέσμευση υπ’ αριθ. 1

         Η προσωρινή κυβέρνηση καταβάλλει κάθε δυνατή προσπάθεια για την αποτροπή δηλώσεων από μέρους των υπηρεσιών ασφαλείας με στόχο τον εκφοβισμό.

            Δέσμευση υπ’ αριθ. 2

         Η προσωρινή κυβέρνηση σέβεται το Σύνταγμα του 1997 και εγγυάται την ομαλή και ανεξάρτητη λειτουργία των συνταγματικών οργάνων, όπως είναι η Επιτροπή για τα Δικαιώματα του Ανθρώπου των Νήσων Φίτζι, η Επιτροπή Δημόσιας Διοίκησης και η Επιτροπή Συνταγματικών Οργάνων. Θα διατηρηθεί η ουσιαστική ανεξαρτησία και η λειτουργία του Μεγάλου Συμβουλίου των Αρχηγών.

            Δέσμευση υπ’ αριθ. 3

         Η ανεξαρτησία του δικαστικού σώματος είναι απολύτως σεβαστή, το δικαστικό σώμα έχει τη δυνατότητα να λειτουργεί ελεύθερα και οι δικαστικές αποφάσεις γίνονται σεβαστές από όλους τους εμπλεκόμενους. Ειδικότερα:

                     —

                     η προσωρινή κυβέρνηση δεσμεύεται να διορίσει τα μέλη του δικαστηρίου που προβλέπεται στο άρθρο 138 παράγραφος 3 του Συντάγματος μέχρι τις 15 Ιουλίου 2007,

                     —

                     όλοι οι διορισμοί και/ή παύσεις δικαστών θα πραγματοποιούνται στο εξής σε αυστηρή συμμόρφωση με τις συνταγματικές διατάξεις και τους διαδικαστικούς κανόνες,

                     —

                     σε καμία περίπτωση δεν θα υπάρξει ανάμειξη του στρατού, της αστυνομίας ή της προσωρινής κυβέρνησης στο έργο της δικαιοσύνης, και θα επιδεικνύεται πλήρης σεβασμός προς τους ασκούντες νομικό επάγγελμα.

            Δέσμευση υπ’ αριθ. 4

         Όλες οι ποινικές διαδικασίες για υποθέσεις διαφθοράς διεξάγονται μέσω των κατάλληλων μηχανισμών απονομής δικαιοσύνης, ενώ κάθε άλλο όργανο που ενδεχομένως θα συσταθεί για τη διερεύνηση καταγγελιών για διαφθορά θα λειτουργεί εντός του πλαισίου του Συντάγματος.
         Γ.   Δικαιώματα του ανθρώπου και θεμελιώδεις ελευθερίες

            Δέσμευση υπ’ αριθ. 1

         Η προσωρινή κυβέρνηση θα λάβει κάθε αναγκαίο μέτρο με σκοπό τη διευκόλυνση της διερεύνησης ή της διεκπεραίωσης όλων των καταγγελιών για παραβίαση των ανθρωπίνων δικαιωμάτων σύμφωνα με τις διάφορες διαδικασίες και μηχανισμούς που προβλέπει η νομοθεσία των Νήσων Φίτζι.

            Δέσμευση υπ’ αριθ. 2

         Η προσωρινή κυβέρνηση θα άρει την ισχύ των μέτρων εκτάκτου ανάγκης τον Μάιο του 2007 με την επιφύλαξη ενδεχόμενων απειλών κατά της εθνικής ασφάλειας ή της δημόσιας τάξης και ασφάλειας.

            Δέσμευση υπ’ αριθ. 3

         Η προσωρινή κυβέρνηση δεσμεύεται να διασφαλίσει ότι η Επιτροπή για τα Δικαιώματα του Ανθρώπου των Νήσων Φίτζι λειτουργεί υπό καθεστώς πλήρους ανεξαρτησίας και σύμφωνα με το Σύνταγμα.

            Δέσμευση υπ’ αριθ. 4

         Η ελευθερία έκφρασης και η ελευθερία των μέσων μαζικής ενημέρωσης γίνονται απολύτως σεβαστές σε όλες τους τις εκφάνσεις, όπως ορίζει το Σύνταγμα.
         Δ.   Παρακολούθηση της τήρησης των δεσμεύσεων

            Δέσμευση υπ’ αριθ. 1

         Η προσωρινή κυβέρνηση αναλαμβάνει τη δέσμευση να διατηρεί τακτικό διάλογο με στόχο την εξακρίβωση της προόδου που επιτελείται και να παρέχει στις αρχές / στους αντιπροσώπους της ΕΕ και της Ευρωπαϊκής Επιτροπής πλήρη πρόσβαση σε πληροφορίες για κάθε ζήτημα σχετικά με τα ανθρώπινα δικαιώματα, την ειρηνική αποκατάσταση της δημοκρατίας και το κράτος δικαίου στις Νήσους Φίτζι.

            Δέσμευση υπ’ αριθ. 2

         Η προσωρινή κυβέρνηση δεσμεύεται να συνεργάζεται πλήρως με όλες τις αποστολές από την ΕΕ για την αξιολόγηση και την παρακολούθηση της προόδου που επιτελείται.

            Δέσμευση υπ’ αριθ. 3

         Από τις 30 Ιουνίου 2007, η προσωρινή κυβέρνηση αποστέλλει εκθέσεις προόδου ανά τρίμηνο, με αντικείμενο τα ουσιώδη στοιχεία της συμφωνίας εταιρικής σχέσης ΑΚΕ-ΕΕ και τις δεσμεύσεις.
         Επισημαίνεται ότι ορισμένα ζητήματα μπορούν να αντιμετωπιστούν αποτελεσματικά μόνο μέσω ρεαλιστικής προσέγγισης, η οποία λαμβάνει υπόψη τα πραγματικά δεδομένα του παρόντος και εστιάζεται στο μέλλον.


title: 2004/641/ΕΚ: Απόφαση της Επιτροπής, της 14ης Σεπτεμβρίου 2004, για την τροποποίηση της απόφασης 2002/627/ΕΚ σχετικά με τη σύσταση της ομάδας ευρωπαϊκών ρυθμιστικών αρχών για τα δίκτυα και τις υπηρεσίες ηλεκτρονικών επικοινωνιών(Κείμενο που παρουσιάζει ενδιαφέρον για τον ΕΟΧ)

text:
               16.9.2004

               EL

               Επίσημη Εφημερίδα της Ευρωπαϊκής Ένωσης

               L 293/30

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 14ης Σεπτεμβρίου 2004
   για την τροποποίηση της απόφασης 2002/627/ΕΚ σχετικά με τη σύσταση της ομάδας ευρωπαϊκών ρυθμιστικών αρχών για τα δίκτυα και τις υπηρεσίες ηλεκτρονικών επικοινωνιών
   (Κείμενο που παρουσιάζει ενδιαφέρον για τον ΕΟΧ)
   (2004/641/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   Εκτιμώντας τα ακόλουθα:

               (1)

               Με την απόφαση 2002/627/ΕΚ της Επιτροπής (1) συστήθηκε η ομάδα των ευρωπαϊκών ρυθμιστικών αρχών για τα δίκτυα και τις υπηρεσίες ηλεκτρονικών επικοινωνιών.

               (2)

               Η εμπειρία από τη λειτουργία της εν λόγω ομάδας έφερε στο φως την ανάγκη να διευκρινιστούν τα θέματα που αφορούν την ιδιότητα μέλους της ομάδας και να δοθεί έμφαση στο έργο της ομάδας όσον αφορά τα καθήκοντα που συνδέονται με την καθημερινή επίβλεψη της εφαρμογής του νέου ρυθμιστικού πλαισίου για τα δίκτυα και τις υπηρεσίες ηλεκτρονικών επικοινωνιών.

               (3)

               Όλα τα κράτη μέλη θέσπισαν ρυθμιστικές αρχές που είναι επιφορτισμένες με την ευθύνη της καθημερινής επίβλεψης της αγοράς ηλεκτρονικών επικοινωνιών,

         ΑΠΟΦΑΣΙΖΕΙ:
   Άρθρο 1
   Η απόφαση 2002/627/ΕΚ τροποποιείται ως εξής:

               1)

               Το άρθρο 2 διαγράφεται.

               2)

               Στο άρθρο 3 προστίθεται η ακόλουθη παράγραφος:
               «Η ομάδα συμβουλεύει και συνεπικουρεί την Επιτροπή σε οιοδήποτε θέμα αφορά τα δίκτυα και τις υπηρεσίες ηλεκτρονικών επικοινωνιών, στο πλαίσιο των αρμοδιοτήτων της, είτε με δική της πρωτοβουλία, είτε κατόπιν σχετικού αιτήματος της Επιτροπής.»

               3)

               Το άρθρο 4 αντικαθίσταται από το ακόλουθο κείμενο:
               «Άρθρο 4
               Μέλη
               1.   Η ομάδα απαρτίζεται από τους επικεφαλής της ανεξάρτητης εθνικής ρυθμιστικής αρχής που έχει συσταθεί σε κάθε κράτος μέλος, με πρωταρχική ευθύνη την επίβλεψη της καθημερινής λειτουργίας της αγοράς στον τομέα των δικτύων και των υπηρεσιών ηλεκτρονικών επικοινωνιών, ή από τους εκπροσώπους τους.
               Κάθε κράτος μέλος εκπροσωπείται από ένα μέλος. Η Επιτροπή εκπροσωπείται σε κατάλληλο επίπεδο και παρέχει γραμματειακή υποστήριξη στην ομάδα.
               2.   Οι αρμόδιες εθνικές αρχές που αναφέρονται στην παράγραφο 1 παρατίθενται στο παράρτημα. Η Επιτροπή αναθεωρεί τον παρόντα κατάλογο με βάση τις όποιες τροποποιήσεις εισάγουν τα κράτη μέλη ως προς τα ονόματα ή τις ευθύνες των εν λόγω αρχών.»

               4)

               Το άρθρο 5 τροποποιείται ως εξής:

                           α)

                           το πρώτο εδάφιο διαγράφεται·

                           β)

                           στο τελευταίο εδάφιο, η πρώτη πρόταση αντικαθίσταται από το ακόλουθο κείμενο:
                           «Οι εμπειρογνώμονες των κρατών του ΕΟΧ τα οποία δεν είναι μέλη της Ευρωπαϊκής Ένωσης και των κρατών που είναι υποψήφια για ένταξη στην Ευρωπαϊκή Ένωση δύνανται να συμμετάσχουν στην ομάδα ως παρατηρητές.»

               5)

               Το κείμενο που παρατίθεται στο παράρτημα της παρούσας απόφασης προστίθεται ως παράρτημα.

         Άρθρο 2
   Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 14 Σεπτεμβρίου 2004.

            Για την Επιτροπή

         Olli REHN

            Μέλος της Επιτροπής

      (1)  ΕΕ L 200 της 30.7.2002, σ. 38.

      ANEXO — PŘÍLOHA — BILAG — ANHANG — ANNEKS — ΠΑΡΑΡΤΗΜΑ — ANNEX — ANNEXE — ALLEGATO — PIELIKUMS — PRIEDAS — MELLÉKLET — ANNESS — BIJLAGE — ZAŁĄCZNIK — ANEXO — PRÍLOHA — PRILOGA — LIITE — BILAGA
      Κατάλογος μελών της Ομάδας Ευρωπαϊκών Ρυθμιστικών Αρχών

                  Χώρα

                  Εθνική Ρυθμιστική Αρχή

                  Belgique/België

                  Institut belge des services postaux et des télécommunications (IBPT)
                  Belgisch Instituut voor postdiensten en telecommunicatie (BIPT)

                  Česká republika

                  Český telekomunikační úřad (ČTÚ)

                  Danmark

                  IT- og Telestyrelsen — National IT and Telecom Agency (NITA)

                  Deutschland

                  Regulierungsbehörde für Telekommunikation und Post (Reg TP)

                  Eesti

                  Sideamet (SIDEAMET)

                  Ελλάδα

                  Εθνική Επιτροπή Τηλεπικοινωνιών και Ταχυδρομείων

                  Elláda

                  National Telecommunications and Post Commission (EETT)

                  España

                  Comisión del Mercado de las Telecomunicaciones (CMT)

                  France

                  Autorité de Régulation des Télécommunications (ART)

                  Ireland

                  Commission for Communications Regulation (ComReg)

                  Italia

                  Autorità per le garanzie nelle comunicazioni (AGCOM)

                  Kypros

                  Office of the Commissioner of Telecommunications and Postal Regulation (OCTPR)

                  Latvija

                  Sabiedrisko pakalpojumu regulēšanas komisija (SPRK)

                  Lietuva

                  Ryšių reguliavimo tarnyba (RRT)

                  Luxembourg

                  Institut Luxembourgeois de Régulation (ILR)

                  Magyarország

                  Nemzeti Hírközlési Hatóság (NHH)

                  Malta

                  Malta Communications Authority (MCA)

                  Nederland

                  Onafhankelijke Post en Telecommunicatie Autoriteit (OPTA)

                  Österreich

                  Rundfunk und Telekom Regulierungs-GmbH (RTR)

                  Polska

                  Urząd Regulacji Telekomunikacji i Poczty (URTiP)

                  Portugal

                  ICP — Autoridade Nacional de Comunicações (ICP-ANACOM)

                  Slovenija

                  Agencija za telekomunikacije, radiodifuzijo in pošto Republike Slovenije (ATRP)

                  Slovensko

                  Telekomunikačný úrad Slovenskej republiky (TU SR)

                  Suomi Finland

                  Viestintävirasto Kommunikationsverket (FICORA)

                  Sverige

                  Post- och telestyrelsen (PTS)

                  United Kingdom

                  Office of Communications (Ofcom)


Avis juridique important

|

32002D0627

2002/627/ΕΚ: Απόφαση της Επιτροπής, της 29ης Ιουλίου 2002, σχετικά με τη σύσταση της ομάδας των ευρωπαϊκών ρυθμιστικών αρχών για δίκτυα και υπηρεσίες ηλεκτρονικών επικοινωνιών (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 200 της 30/07/2002 σ. 0038 - 0040

Απόφαση της Επιτροπήςτης 29ης Ιουλίου 2002σχετικά με τη σύσταση της ομάδας των ευρωπαϊκών ρυθμιστικών αρχών για δίκτυα και υπηρεσίες ηλεκτρονικών επικοινωνιών(Κείμενο που παρουσιάζει ενδιαφέρον για τον ΕΟΧ)(2002/627/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη τη συνθήκη για την ίδρυση της Ευρωπαϊκής Κοινότητας,Εκτιμώντας τα ακόλουθα:(1) Έχει θεσπιστεί νέο ρυθμιστικό πλαίσιο για δίκτυα και υπηρεσίες ηλεκτρονικών επικοινωνιών, σύμφωνα με την οδηγία 2002/21/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, σχετικά με κοινό ρυθμιστικό πλαίσιο για δίκτυα και υπηρεσίες ηλεκτρονικών επικοινωνιών (οδηγία πλαίσιο)(1), την οδηγία 2002/19/EΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, σχετικά με πρόσβαση σε δίκτυα ηλεκτρονικών επικοινωνιών και συναφείς ευκολίες, καθώς και με τη διασύνδεσή τους (οδηγία για την πρόσβαση)(2), την οδηγία 2002/20/EΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, σχετικά με την αδειοδότηση δικτύων και υπηρεσιών ηλεκτρονικών επικοινωνιών (οδηγία για την αδειοδότηση)(3) και την οδηγία 2002/22/EΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, σχετικά με την καθολική υπηρεσία και τα δικαιώματα των χρηστών όσον αφορά δίκτυα και υπηρεσίες ηλεκτρονικών επικοινωνιών (οδηγία για την καθολική υπηρεσία)(4).(2) Για τη διεξαγωγή των ρυθμιστικών καθηκόντων που προσδιορίζονται στις εν λόγω οδηγίες έχουν συγκροτηθεί σε όλα τα κράτη μέλη εθνικές ρυθμιστικές αρχές οι οποίες πρέπει να κοινοποιούνται στην Επιτροπή σύμφωνα με το άρθρο 3 παράγραφος 6 της οδηγίας πλαίσιο. Σύμφωνα με την οδηγία πλαίσιο, τα κράτη μέλη πρέπει να εγγυώνται την ανεξαρτησία των εθνικών ρυθμιστικών αρχών εξασφαλίζοντας ότι αυτές είναι νομικά διακριτές και λειτουργούν ανεξάρτητα από όλους τους οργανισμούς παροχής δικτύων, εξοπλισμού ή υπηρεσιών ηλεκτρονικών επικοινωνιών. Τα κράτη μέλη τα οποία διατηρούν την κυριότητα ή τον έλεγχο των οργανισμών παροχής δικτύων ή/και υπηρεσιών ηλεκτρονικών επικοινωνιών εξασφαλίζουν πλήρη και αποτελεσματικό διαρθρωτικό διαχωρισμό της κανονιστικής αρμοδιότητας από τις δραστηριότητες που έχουν σχέση με την ιδιοκτησία ή τον έλεγχο.(3) Οι επιμέρους αρμοδιότητες και καθήκοντα των εθνικών ρυθμιστικών αρχών διαφέρουν μεταξύ των κρατών μελών, σε όλα όμως υπάρχει τουλάχιστον μα εθνική ρυθμιστική αρχή, η οποία είναι επιφορτισμένη με την εφαρμογή των κανόνων έπειτα από τη μεταφορά τους στην εθνική νομοθεσία, ιδίως των κανόνων που αφορούν την καθημερινή εποπτεία της αγοράς.(4) Η ανάγκη συνεπούς εφαρμογής των συναφών κανόνων σε όλα τα κράτη μέλη είναι ουσιαστικής σημασίας για την επιτυχή ανάπτυξη εσωτερικής αγοράς δικτύων και υπηρεσιών ηλεκτρονικών επικοινωνιών. Με το νέο ρυθμιστικό πλαίσιο καθορίζονται στόχοι προς επίτευξη και προβλέπεται πλαίσιο δράσης για τις εθνικές ρυθμιστικές αρχές, παρέχοντάς τους σε ορισμένα πεδία την ευχέρεια να εφαρμόζουν τους κανόνες υπό το πρίσμα των εθνικών συνθηκών.(5) Θα ήταν σκόπιμο να συσταθεί ομάδα των ευρωπαϊκών ρυθμιστικών φορέων για δίκτυα και υπηρεσίες ηλεκτρονικών επικοινωνιών (εφεξής καλούμενη "η ομάδα") με σκοπό την παροχή συμβουλών και την επικούρηση της Επιτροπής στο πεδίο των ηλεκτρονικών επικοινωνιών.(6) Η ομάδα θα πρέπει να αποτελέσει διεπαφή μεταξύ εθνικών ρυθμιστικών αρχών και Επιτροπής κατά τρόπο ώστε να συμβάλει στην ανάπτυξη της εσωτερικής αγοράς. Θα πρέπει επίσης να παρέχει τη δυνατότητα συνεργασίας μεταξύ εθνικών ρυθμιστικών αρχών και της Επιτροπής, υπό καθεστώς διαφάνειας, ώστε να εξασφαλίζεται σε όλα τα κράτη μέλη η συνεπής εφαρμογή του κανονιστικού πλαισίου για δίκτυα και υπηρεσίες ηλεκτρονικών επικοινωνιών.(7) Η ομάδα θα πρέπει να λειτουργεί ως φορέας προβληματισμού, συζήτησης και παροχής συμβουλών με αποδέκτη την Επιτροπή στο πεδίο των ηλεκτρονικών επικοινωνιών, συμπεριλαμβανομένων θεμάτων σχετικών με την εφαρμογή και αναθεώρηση της σύστασης περί συναφών αγορών προϊόντων και υπηρεσιών, καθώς και στην κατάρτιση της απόφασης περί διακρατικών αγορών.(8) Μεταξύ της ομάδας και της επιτροπής επικοινωνιών που καθιερώνεται από την οδηγία πλαίσιο θα πρέπει να υπάρχει στενή συνεργασία. Οι εργασίες της ομάδας δεν παρεμβαίνουν στις εργασίες της εν λόγω επιτροπής.(9) Θα πρέπει να εξασφαλίζεται συνεργασία με την επιτροπή ραδιοφάσματος της απόφασης αριθ. 676/2002/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, σχετικά με κανονιστικό πλαίσιο για πολιτική ραδιοφάσματος στην Ευρωπαϊκή Κοινότητα (απόφαση για το ραδιοφάσμα)(5), με την ομάδα πολιτικής ραδιοφάσματος της απόφασης 2002/622/ΕΚ της Επιτροπής, της 26ης Ιουλίου 2002, για τη σύσταση ομάδας πολιτικής ραδιοφάσματος(6) και με την επιτροπή επαφών τηλεόραση χωρίς σύνορα που συγκροτήθηκε κατ' εφαρμογή της οδηγίας 97/36/ΕΚ, του Ευρωπαϊκού Κοινοβουλίου και του Συμβουλίου(7), για το συντονισμό ορισμένων νομοθετικών, κανονιστικών και διοικητικών διατάξεων των κρατών μελών σχετικά με την άσκηση τηλεοπτικών δραστηριοτήτων,ΑΠΟΦΑΣIZEI:Άρθρο 1ΑντικείμενοΜε την παρούσα συνιστάται συμβουλευτική ομάδα των ανεξάρτητων εθνικών ρυθμιστικών αρχών για δίκτυα και επικοινωνίες ηλεκτρονικών επικοινωνιών, αποκαλούμενη "ομάδα ευρωπαϊκών ρυθμιστικών αρχών" για δίκτυα και υπηρεσίες ηλεκτρονικών επικοινωνιών (εφεξής αποκαλούμενη "η ομάδα").Άρθρο 2ΟρισμόςΓια τους σκοπούς της παρούσας απόφασης νοείται ως: "αρμόδια εθνική ρυθμιστική αρχή", η δημόσια αρχή που ιδρύεται σε κάθε κράτος μέλος για να εποπτεύει την καθημερινή ερμηνεία και εφαρμογή των διατάξεων των οδηγιών που αναφέρονται σε δίκτυα και υπηρεσίες ηλεκτρονικών επικοινωνιών, όπως ορίζεται στην οδηγία πλαίσιο.Άρθρο 3ΣτόχοιΟ ρόλος της ομάδας είναι να συμβουλεύει και να επικουρεί την Επιτροπή στην εδραίωση της εσωτερικής αγοράς για δίκτυα και υπηρεσίες ηλεκτρονικών υπηρεσιών.Η ομάδα θα πρέπει να αποτελέσει διεπαφή μεταξύ εθνικών ρυθμιστικών αρχών και Επιτροπής κατά τρόπο ώστε να συμβάλει στην ανάπτυξη της εσωτερικής αγοράς και στην εξασφάλιση από όλα τα κράτη μέλη συνεπούς εφαρμογής του κανονιστικού πλαισίου για δίκτυα και υπηρεσίες ηλεκτρονικών επικοινωνιών.Άρθρο 4ΜέληΗ ομάδα αποτελείται από τους επικεφαλής κάθε αρμόδιας εθνικής ρυθμιστικής αρχής κάθε κράτους μέλος ή από τους εκπροσώπους τους.Η Επιτροπή αντιπροσωπεύεται σε κατάλληλο επίπεδο και παρέχει γραμματειακή υποστήριξη στην ομάδα.Άρθρο 5Οργανωτικές ρυθμίσειςΑυτοβούλως ή κατ' αίτηση της Επιτροπής, η ομάδα παρέχει συμβουλές και επικουρεί την Επιτροπή σε κάθε θέμα σχετικό με δίκτυα και υπηρεσίες ηλεκτρονικών επικοινωνιών.Η ομάδα εκλέγει πρόεδρο μεταξύ των μελών της. Oι εργασίες της ομάδας δύνανται να οργανώνονται κατά περίπτωση σε υποομάδες και σε ομάδες εργασίας εμπειρογνωμόνων.O πρόεδρος συγκαλεί τις συνεδριάσεις της ομάδας σε συμφωνία με την Επιτροπή.Η ομάδα θεσπίζει τον εσωτερικό κανονισμό της συναινετικά ή, σε αντίθετη περίπτωση, με πλειοψηφία δύο τρίτων, όπου κάθε κράτος διαθέτει μία ψήφο, υπό την επιφύλαξη έγκρισης της Επιτροπής.Η Επιτροπή εκπροσωπείται σε όλες τις συνεδριάσεις της ομάδας και μπορεί να παρίσταται σε όλες τις συνεδριάσεις των υποομάδων της και των ομάδων εργασίας εμπειρογνωμόνων.Ως παρατηρητές μπορούν να συμμετέχουν στην ομάδα εμπειρογνώμονες από χώρες του ΕΟΧ και από χώρες υποψήφιες για ένταξη στην Ευρωπαϊκή Ένωση. Η ομάδα δύναται να προσκαλεί στις συνεδριάσεις της άλλους εμπειρογνώμονες και παρατηρητές.Άρθρο 6ΔιαβούλευσηΗ ομάδα συμβουλεύεται, εκτενώς και σε πρώιμο στάδιο, συντελεστές της αγοράς, καταναλωτές και τελικούς χρήστες, με ανοικτό και διαφανή τρόπο.Άρθρο 7Τήρηση του απορρήτουΜε την επιφύλαξη των διατάξεων του άρθρου 287 της συνθήκης και εφόσον ενημερωθούν για τον εμπιστευτικό χαρακτήρα της αιτηθείσας συμβουλής ή του εξεταζόμενου θέματος, τα μέλη της ομάδας καθώς και οι παρατηρητές και κάθε άλλο άτομο υποχρεούνται να μην αποκαλύπτουν πληροφορίες που περιήλθαν σε γνώση τους κατά τις εργασίες της ομάδας, των υποομάδων της ή των ομάδων εμπειρογνωμόνων. Στις περιπτώσεις αυτές δύναται η Επιτροπή να αποφασίζει την παρουσία στις συνεδριάσεις αποκλειστικά μελών της ομάδας.Άρθρο 8Ετήσια έκθεσηΗ ομάδα υποβάλλει ετήσια έκθεση των δραστηριοτήτων της στην Επιτροπή. Η Επιτροπή υποβάλλει την έκθεση προς το Ευρωπαϊκό Κοινοβούλιο και το Συμβούλιο, κατά περίπτωση σχολιασμένη.Άρθρο 9Θέση σε ισχύΗ παρούσα απόφαση αρχίζει να ισχύει από την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.Η ομάδα αναλαμβάνει τα καθήκοντά της την ημέρα έναρξης ισχύος της παρούσας απόφασης.Βρυξέλλες, 29 Ιουλίου 2002.Για την ΕπιτροπήErkki LiikanenΜέλος της Επιτροπής(1) ΕΕ L 108 της 24.4.2002, σ. 33.(2) ΕΕ L 108 της 24.4.2002, σ. 7.(3) ΕΕ L 108 της 24.4.2002, σ. 21.(4) ΕΕ L 108 της 24.4.2002, σ. 51.(5) ΕΕ L 108 της 24.4.2002, σ. 1.(6) ΕΕ L 198 της 27.7.2002, σ. 49.(7) ΕΕ L 202 της 30.7.1997, σ. 60.


title: 2014/572/ΕΕ: Απόφαση του Ευρωπαϊκού Κοινοβουλίου, της 3ης Απριλίου 2014 , σχετικά με το κλείσιμο των λογαριασμών της Ευρωπαϊκής Υπηρεσίας Υποστήριξης για το Άσυλο για το οικονομικό έτος 2012

text:
               5.9.2014

               EL

               Επίσημη Εφημερίδα της Ευρωπαϊκής Ένωσης

               L 266/190

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 3ης Απριλίου 2014
   σχετικά με το κλείσιμο των λογαριασμών της Ευρωπαϊκής Υπηρεσίας Υποστήριξης για το Άσυλο για το οικονομικό έτος 2012
   (2014/572/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους τελικούς ετήσιους λογαριασμούς της Ευρωπαϊκής Υπηρεσίας Υποστήριξης για το Άσυλο, για το οικονομικό έτος 2012,

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς της Ευρωπαϊκής Υπηρεσίας Υποστήριξης για το Άσυλο, για το οικονομικό έτος 2012, που συνοδεύεται από τις απαντήσεις της Υπηρεσίας (1),

               —

               έχοντας υπόψη τη σύσταση του Συμβουλίου, της 18ης Φεβρουαρίου 2014 (05849/2014 – C7-0054/2014),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και συγκεκριμένα το άρθρο 185,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και συγκεκριμένα το άρθρο 208,

               —

               έχοντας υπόψη τον κανονισμό (ΕΕ) αριθ. 439/2010 του Ευρωπαϊκού Κοινοβουλίου και του Συμβουλίου, της 19ης Μαΐου 2010, για την ίδρυση Ευρωπαϊκής Υπηρεσίας Υποστήριξης για το Άσυλο (4), και συγκεκριμένα το άρθρο 35,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5),

               —

               έχοντας υπόψη τον κατ’ εξουσιοδότηση κανονισμό (ΕΕ) αριθ. 1271/2013 της Επιτροπής, της 30ής Σεπτεμβρίου 2013, για τη θέσπιση του δημοσιονομικού κανονισμού-πλαισίου για τους οργανισμούς που αναφέρονται στο άρθρο 208 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (6), και συγκεκριμένα το άρθρο 108,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Πολιτικών Ελευθεριών, Δικαιοσύνης και Εσωτερικών Υποθέσεων (A7-0187/2014),

               1.

               εγκρίνει το κλείσιμο των λογαριασμών της Ευρωπαϊκής Υπηρεσίας Υποστήριξης για το Άσυλο για το οικονομικό έτος 2012·

               2.

               αναθέτει στον πρόεδρό του να διαβιβάσει την παρούσα απόφαση στον εκτελεστικό διευθυντή της Ευρωπαϊκής Υπηρεσίας Υποστήριξης για το Άσυλο, στο Συμβούλιο, στην Επιτροπή και στο Ελεγκτικό Συνέδριο και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 365, 13.12.2013, σ. 73.

      (2)  ΕΕ L 248, 16.9.2002, σ. 1.

      (3)  ΕΕ L 298, 26.10.2012, σ. 1.

      (4)  ΕΕ L 132, 29.5.2010, σ. 11.

      (5)  ΕΕ L 357, 31.12.2002, σ. 72.

      (6)  ΕΕ L 328, 7.12.2013, σ. 42.


title: Απόφαση (ΕΕ) 2015/397 του Συμβουλίου, της 5ης Μαρτίου 2015 , για τον καθορισμό της θέσης που θα ληφθεί εξ ονόματος της Ευρωπαϊκής Ένωσης στο πλαίσιο των σχετικών επιτροπών της Οικονομικής Επιτροπής των Ηνωμένων Εθνών για την Ευρώπη όσον αφορά τις προτάσεις τροποποίησης των κανονισμών αριθ. 3, 7, 13, 19, 23, 37, 38, 41, 43, 45, 48, 50, 51, 53, 55, 59, 75, 78, 86, 98, 99, 106, 107, 110, 112, 113, 117, 119, 123, 128 και 129 του ΟΗΕ, την τροποποίηση 2 του παγκόσμιου τεχνικού κανονισμού του ΟΗΕ αριθ. 3 όσον αφορά τα συστήματα πέδησης των μοτοσικλετών, και την τροποποίηση 3 του παγκόσμιου τεχνικού κανονισμού αριθ. 4 όσον αφορά την παγκόσμια διαδικασία πιστοποίησης βαρέων οχημάτων

text:
               11.3.2015

               EL

               Επίσημη Εφημερίδα της Ευρωπαϊκής Ένωσης

               L 66/12

         ΑΠΌΦΑΣΗ (ΕΕ) 2015/397 ΤΟΥ ΣΥΜΒΟΥΛΊΟΥ
   της 5ης Μαρτίου 2015
   για τον καθορισμό της θέσης που θα ληφθεί εξ ονόματος της Ευρωπαϊκής Ένωσης στο πλαίσιο των σχετικών επιτροπών της Οικονομικής Επιτροπής των Ηνωμένων Εθνών για την Ευρώπη όσον αφορά τις προτάσεις τροποποίησης των κανονισμών αριθ. 3, 7, 13, 19, 23, 37, 38, 41, 43, 45, 48, 50, 51, 53, 55, 59, 75, 78, 86, 98, 99, 106, 107, 110, 112, 113, 117, 119, 123, 128 και 129 του ΟΗΕ, την τροποποίηση 2 του παγκόσμιου τεχνικού κανονισμού του ΟΗΕ αριθ. 3 όσον αφορά τα συστήματα πέδησης των μοτοσικλετών, και την τροποποίηση 3 του παγκόσμιου τεχνικού κανονισμού αριθ. 4 όσον αφορά την παγκόσμια διαδικασία πιστοποίησης βαρέων οχημάτων
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 114, σε συνδυασμό με το άρθρο 218 παράγραφος 9,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Σύμφωνα με την απόφαση 97/836/ΕΚ του Συμβουλίου (1), η Ένωση προσχώρησε στη συμφωνία της Οικονομικής Επιτροπής των Ηνωμένων Εθνών για την Ευρώπη («ΟΕΕ/ΗΕ») σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα, τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές («αναθεωρημένη συμφωνία του 1958»).

               (2)

               Σύμφωνα με την απόφαση 2000/125/ΕΚ του Συμβουλίου (2), η Ένωση προσχώρησε στη συμφωνία για την κατάρτιση παγκόσμιων τεχνικών κανονισμών για τα τροχοφόρα οχήματα, τον εξοπλισμό και τα εξαρτήματα που μπορούν να τοποθετούνται ή/και να χρησιμοποιούνται σε τροχοφόρα οχήματα («παράλληλη συμφωνία»).

               (3)

               Η οδηγία 2007/46/ΕΚ του Ευρωπαϊκού Κοινοβουλίου και του Συμβουλίου (3) αντικατέστησε τα συστήματα έγκρισης των κρατών μελών με ενωσιακή διαδικασία έγκρισης, θεσπίζοντας εναρμονισμένο πλαίσιο που περιέχει τις διοικητικές διατάξεις και τις γενικές τεχνικές απαιτήσεις για όλα τα νέα οχήματα, τα συστήματα, τα κατασκευαστικά στοιχεία και τις χωριστές τεχνικές μονάδες. Η εν λόγω οδηγία ενσωμάτωσε κανονισμούς του ΟΗΕ στο σύστημα έγκρισης τύπου της ΕΕ, είτε ως απαιτήσεις για την έγκριση τύπου, είτε ως εναλλακτικές προς την ενωσιακή νομοθεσία απαιτήσεις. Μετά την έκδοση της εν λόγω οδηγίας, οι κανονισμοί του ΟΗΕ αντικαθιστούν όλο και περισσότερο την ενωσιακή νομοθεσία στο πλαίσιο της έγκρισης τύπου ΕΕ.

               (4)

               Με βάση την πείρα και τις τεχνικές εξελίξεις, πρέπει να προσαρμοστούν οι απαιτήσεις σχετικά με ορισμένα στοιχεία ή χαρακτηριστικά που καλύπτονται από τους κανονισμούς αριθ. 3, 7, 13, 19, 23, 37, 38, 41, 43, 45, 48, 50,51, 53,55, 59, 75, 78, 86, 98, 99, 106, 107, 110, 112, 113, 117, 119, 123, 128 και 129 του ΟΗΕ, από τον παγκόσμιο τεχνικό κανονισμό του ΟΗΕ αριθ. 3 όσον αφορά τα συστήματα πέδησης των μοτοσικλετών, και από τον παγκόσμιο τεχνικό κανονισμό του ΟΗΕ αριθ. 4 όσον αφορά την παγκόσμια διαδικασία πιστοποίησης βαρέων οχημάτων.

               (5)

               Επομένως, είναι αναγκαίο να καθοριστεί η θέση που πρέπει να ληφθεί εξ ονόματος της Ένωσης στο πλαίσιο της διοικητικής επιτροπής της αναθεωρημένης συμφωνίας του 1958 και της εκτελεστικής επιτροπής της παράλληλης συμφωνίας, όσον αφορά την έγκριση των εν λόγω πράξεων του ΟΗΕ,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση που πρέπει να ληφθεί εξ ονόματος της Ένωσης στο πλαίσιο της διοικητικής επιτροπής της αναθεωρημένης συμφωνίας του 1958 και της εκτελεστικής επιτροπής της παράλληλης συμφωνίας από τις 10 έως τις 13 Μαρτίου 2015 είναι να υπερψηφιστούν οι πράξεις του ΟΗΕ που παρατίθενται στο παράρτημα της παρούσας απόφασης.
   Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 5 Μαρτίου 2015.

            Για το Συμβούλιο

            Η Πρόεδρος

         D. REIZNIECE-OZOLA

      (1)  Απόφαση 97/836/ΕΚ του Συμβουλίου, της 27ης Νοεμβρίου 1997, με σκοπό την προσχώρηση της Ευρωπαϊκής Κοινότητας στη συμφωνία της Οικονομικής Επιτροπής των Ηνωμένων Εθνών για την Ευρώπη σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές («αναθεωρημένη συμφωνία 1958») (ΕΕ L 346 της 17.12.1997, σ. 78).

      (2)  Απόφαση 2000/125/ΕΚ του Συμβουλίου, της 31ης Ιανουαρίου 2000, για τη σύναψη συμφωνίας που αφορά την κατάρτιση παγκόσμιων τεχνικών κανονισμών για τα τροχοφόρα οχήματα, τον εξοπλισμό και τα εξαρτήματα που μπορούν να τοποθετούνται ή/και να χρησιμοποιούνται σε τροχοφόρα οχήματα («παράλληλη συμφωνία») (ΕΕ L 35 της 10.2.2000, σ. 12).

      (3)  Οδηγία 2007/46/ΕΚ του Ευρωπαϊκού Κοινοβουλίου και του Συμβουλίου, της 5ης Σεπτεμβρίου 2007, για τη θέσπιση πλαισίου για την έγκριση των μηχανοκίνητων οχημάτων και των ρυμουλκουμένων τους, και των συστημάτων, κατασκευαστικών στοιχείων και χωριστών τεχνικών μονάδων που προορίζονται για τα οχήματα αυτά (οδηγία-πλαίσιο) (ΕΕ L 263 της 9.10.2007, σ. 1).

      ΠΑΡΑΡΤΗΜΑ

                  Πρόταση προσθήκης 16 στη σειρά τροποποιήσεων 02 του κανονισμού αριθ. 3 (Διατάξεις αντανάκλασης)

                  ECE/TRANS/WP.29/2015/14

                  Πρόταση προσθήκης 24 στη σειρά τροποποιήσεων 02 του κανονισμού αριθ. 7 (Φανοί θέσης, πέδησης και όγκου)

                  ECE/TRANS/WP.29/2015/15

                  Πρόταση προσθήκης 13 στη σειρά τροποποιήσεων 11 του κανονισμού αριθ. 13 (Πέδηση βαρέων οχημάτων)

                  ECE/TRANS/WP.29/2015/6

                  Πρόταση προσθήκης 8 στη σειρά τροποποιήσεων 04 του κανονισμού αριθ. 19 (Εμπρόσθιοι φανοί ομίχλης)

                  ECE/TRANS/WP.29/2015/16

                  Πρόταση προσθήκης 20 του κανονισμού αριθ. 23 (Φανοί οπισθοπορείας)

                  ECE/TRANS/WP.29/2015/17

                  Πρόταση προσθήκης 44 στη σειρά τροποποιήσεων 03 του κανονισμού αριθ. 37 (Λαμπτήρες πυράκτωσης)

                  ECE/TRANS/WP.29/2015/18

                  Πρόταση προσθήκης 17 του κανονισμού αριθ. 38 (Οπίσθιοι φανοί ομίχλης)

                  ECE/TRANS/WP.29/2015/19

                  Πρόταση προσθήκης 2 στη σειρά 04 των τροποποιήσεων του κανονισμού αριθ. 41 (Εκπομπές θορύβου από μοτοσικλέτες)

                  ECE/TRANS/WP.29/2015/2

                  Πρόταση προσθήκης 4 στη σειρά τροποποιήσεων 01 του κανονισμού αριθ. 43 (Υαλοπίνακες ασφαλείας)

                  ECE/TRANS/WP.29/2015/11

                  Διορθωτικό 5 στην αναθεώρηση 3 του κανονισμού αριθ. 43 (Υαλοπίνακες ασφαλείας)

                  ECE/TRANS/WP.29/2015/34

                  Πρόταση προσθήκης 9 στη σειρά τροποποιήσεων 01 του κανονισμού αριθ. 45 (Καθαριστήρες προβολέων)

                  ECE/TRANS/WP.29/2015/20

                  Πρόταση προσθήκης 6 στη σειρά τροποποιήσεων 06 του κανονισμού αριθ. 48 (Εγκατάσταση διατάξεων φωτισμού και φωτεινών ενδείξεων)

                  ECE/TRANS/WP.29/2015/21
                  ECE/TRANS/WP.29/2015/21/Corr.1

                  Πρόταση προσθήκης 8 στη σειρά τροποποιήσεων 05 του κανονισμού αριθ. 48 (Εγκατάσταση διατάξεων φωτισμού και φωτεινών ενδείξεων)

                  ECE/TRANS/WP.29/2015/22
                  ECE/TRANS/WP.29/2015/22/Corr.1

                  Πρόταση προσθήκης 15 στη σειρά τροποποιήσεων 04 του κανονισμού αριθ. 48 (Εγκατάσταση διατάξεων φωτισμού και φωτεινών ενδείξεων)

                  ECE/TRANS/WP.29/2015/23
                  ECE/TRANS/WP.29/2015/23/Corr.1

                  Πρόταση προσθήκης 17 στον κανονισμό αριθ. 50 (Φανοί θέσης, πέδησης, δείκτες κατεύθυνσης για μοτοποδήλατα και μοτοσικλέτες)

                  ECE/TRANS/WP.29/2015/24

                  Πρόταση για τη σειρά τροποποιήσεων 03 του κανονισμού αριθ. 51 (Ηχητικές εκπομπές οχημάτων κατηγορίας M και N)

                  ECE/TRANS/WP.29/2015/3

                  Πρόταση προσθήκης 15 στη σειρά τροποποιήσεων 01 του κανονισμού αριθ. 53 (Εγκατάσταση διατάξεων φωτισμού και φωτεινών ενδείξεων για οχήματα κατηγορίας L3)

                  ECE/TRANS/WP.29/2015/25
                  ECE/TRANS/WP.29/2015/25/Corr.1
                  ECE/TRANS/WP.29/2015/25/Corr.2

                  Πρόταση προσθήκης 4 στη σειρά τροποποιήσεων 01 του κανονισμού αριθ. 55 (Μηχανικές ζεύξεις)

                  ECE/TRANS/WP.29/2015/7

                  Πρόταση για τη σειρά τροποποιήσεων 02 του κανονισμού αριθ. 59 (Ανταλλακτικοί σιγαστήρες)

                  ECE/TRANS/WP.29/2015/4

                  Πρόταση προσθήκης 15 στον κανονισμό αριθ. 75 [Επίσωτρα για μοτοσικλέτες και σκούτερ (βέσπες)]

                  ECE/TRANS/WP.29/2015/8

                  Πρόταση προσθήκης 2 στη σειρά τροποποιήσεων 03 του κανονισμού αριθ. 78 (Σύστημα πέδησης των οχημάτων κατηγορίας L)

                  ECE/TRANS/WP.29/2015/9

                  Πρόταση προσθήκης 6 στον κανονισμό αριθ. 86 (Εγκατάσταση διατάξεων φωτισμού και φωτεινών ενδείξεων για γεωργικούς ελκυστήρες)

                  ECE/TRANS/WP.29/2015/26

                  Πρόταση προσθήκης 6 στη σειρά τροποποιήσεων 01 του κανονισμού αριθ. 98 (Προβολείς με φωτεινές πηγές εκκένωσης αερίου)

                  ECE/TRANS/WP.29/2015/27

                  Πρόταση προσθήκης 10 στον κανονισμό αριθ. 99 (Φωτεινές πηγές εκκένωσης αερίου)

                  ECE/TRANS/WP.29/2015/28

                  Πρόταση προσθήκης 12 στις τροποποιήσεις του κανονισμού αριθ. 106 (Επίσωτρα για γεωργικά οχήματα)

                  ECE/TRANS/WP.29/2015/10

                  Πρόταση προσθήκης 2 στη σειρά τροποποιήσεων 06 του κανονισμού αριθ. 107 (Οχήματα των κατηγοριών M2 και M3)

                  ECE/TRANS/WP.29/2014/77

                  Πρόταση προσθήκης 3 στη σειρά τροποποιήσεων 05 του κανονισμού αριθ. 107 (Οχήματα των κατηγοριών M2 και M3)

                  ECE/TRANS/WP.29/2015/12

                  Πρόταση προσθήκης 3 στη σειρά τροποποιήσεων 06 του κανονισμού αριθ. 107 (Οχήματα των κατηγοριών M2 και M3)

                  ECE/TRANS/WP.29/2015/44

                  Πρόταση προσθήκης 3 στη σειρά τροποποιήσεων 01 του κανονισμού αριθ. 110 [Οχήματα πεπιεσμένου φυσικού αερίου (CNG)/υγροποιημένου φυσικού αερίου (LNG)]

                  ECE/TRANS/WP.29/2015/13

                  Πρόταση προσθήκης 6 στη σειρά τροποποιήσεων 01 του κανονισμού αριθ. 112 (Προβολείς που εκπέμπουν ασύμμετρη δέσμη φώτων διασταύρωσης)

                  ECE/TRANS/WP.29/2015/29

                  Πρόταση προσθήκης 5 στη σειρά τροποποιήσεων 01 του κανονισμού αριθ. 113 (Προβολείς που εκπέμπουν συμμετρική δέσμη φώτων διασταύρωσης)

                  ECE/TRANS/WP.29/2015/30

                  Πρόταση προσθήκης 7 στη σειρά τροποποιήσεων 02 του κανονισμού αριθ. 117 (Ελαστικά, αντίσταση κύλισης, θόρυβος κύλισης και πρόσφυση σε υγρό οδόστρωμα)

                  ECE/TRANS/WP.29/2015/5

                  Πρόταση προσθήκης 4 στη σειρά τροποποιήσεων 01 του κανονισμού αριθ. 119 (Φώτα στροφής)

                  ECE/TRANS/WP.29/2015/31

                  Πρόταση προσθήκης 7 στη σειρά τροποποιήσεων 01 του κανονισμού αριθ. 123 [Προσαρμοστικά συστήματα εμπρόσθιου φωτισμού (AFS)]

                  ECE/TRANS/WP.29/2015/32

                  Πρόταση προσθήκης 4 στον κανονισμό αριθ. 128 (Φωτεινές πηγές LED)

                  ECE/TRANS/WP.29/2015/33
                  ECE/TRANS/WP.29/2015/33/Corr.1

                  Πρόταση προσθήκης 4 στον κανονισμό αριθ. 129 (Βελτιωμένα Συστήματα Συγκράτησης Παιδιών)

                  ECE/TRANS/WP.29/2015/43

                  Τροποποίηση 2 στον παγκόσμιο τεχνικό κανονισμό αριθ. 3 (Πέδηση μοτοσικλετών)

                  ECE/TRANS/WP.29/2015/38
                  ECE/TRANS/WP.29/2015/39
                  ECE/TRANS/WP.29/AC.3/37

                  Τροποποίηση 3 στον παγκόσμιο τεχνικό κανονισμό αριθ. 4 [Παγκόσμια διαδικασία πιστοποίησης βαρέων οχημάτων (WHDC)]

                  ECE/TRANS/WP.29/2014/84
                  ECE/TRANS/WP.29/2014/85
                  ECE/TRANS/WP.29/AC.3/29
                  ECE/TRANS/WP.29/AC.3/38


Avis juridique important

|

31994D0646

94/646/ΕΚ: ΑΠΟΦΑΣΗ ΤΟΥ ΣΥΜΒΟΥΛΙΟΥ της 19ης Σεπτεμβρίου 1994 για τη σύναψη της συμφωνίας υπό μορφήν ανταλλαγής επιστολών σχετικά με την προσωρινή εφαρμογή του πρωτοκόλλου που καθορίζει τις αλιευτικές δυνατότητες και τη χρηματοδοτική αντιστάθμιση που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας της Αγκόλα όσον αφορά την αλιεία στα ανοιχτά της Αγκόλα, για την περίοδο από τις 3 Μαΐου 1994 έως τις 2 Μαΐου 1996

Επίσημη Εφημερίδα αριθ. L 251 της 27/09/1994 σ. 0021 - 0021 Φινλανδική ειδική έκδοση: Κεφάλαιο 4 τόμος 6 σ. 0126  Σουηδική ειδική έκδοση: Κεφάλαιο 4 τόμος 6 σ. 0126

ΑΠΟΦΑΣΗ ΤΟΥ ΣΥΜΒΟΥΛΙΟΥ της 19ης Σεπτεμβρίου 1994 για τη σύναψη της συμφωνίας υπό μορφήν ανταλλαγής επιστολών σχετικά με την προσωρινή εφαρμογή του πρωτοκόλλου που καθορίζει τις αλιευτικές δυνατότητες και τη χρηματοδοτική αντιστάθμιση που  προβλέπονται στη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας της Αγκόλα όσον αφορά την αλιεία στα ανοιχτά της Αγκόλα, για την περίοδο από τις 3 Μαΐου 1994 έως τις 2 Μαΐου 1996 (94/646/ΕΚ)ΤΟ  ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας της Αγκόλα όσον αφορά την αλιεία στα ανοικτά της Αγκόλα (1),  την πρόταση της Επιτροπής,  Εκτιμώντας:  ότι η Κοινότητα και η Λαϊκή Δημοκρατία της Αγκόλα προέβησαν σε διαπραγματεύσεις για να καθορίσουν τις τροποποιήσεις ή συμπληρώσεις που πρέπει να επέλθουν στην ανωτέρω συμφωνία στο τέλος της περιόδου εφαρμογής του τρίτου πρωτοκόλλου που προσαρτάται σ'  αυτήν και ισχύει επί του παρόντος- ότι, συνεπεία των εν λόγω διαπραγματεύσεων, μονογραφήθηκε στις 24 Μαρτίου 1994 ένα νέο πρωτόκολλο- ότι, με το πρωτόκολλο αυτό, οι αλιείς της Κοινότητας διαθέτουν αλιευτικές δυνατότητες στα ύδατα που υπάγονται στην κυριαρχία ή τη δικαιοδοσία της Αγκόλα για την περίοδο από τις 3 Μαΐου 1994 έως τις 2 Μαΐου 1996- ότι, για να αποφευχθεί η διακοπή των αλιευτικών δραστηριοτήτων των σκαφών της Κοινότητας, είναι απαραίτητο να εφαρμοστεί, το ταχύτερο δυνατόν, το νέο πρωτόκολλο- ότι, για το λόγο αυτό, τα δύο μέρη μονόγραψαν συμφωνία, υπό μορφήν ανταλλαγής επιστολών, η  οποία προβλέπει την προσωρινή εφαρμογή του μονογραφέντος πρωτοκόλλου, από την επόμενη ημέρα της ημερομηνίας λήξεως του ισχύοντος πρωτοκόλλου- ότι θα πρέπει να εγκριθεί η συμφωνία αυτή, με την επιφύλαξη οριστικής αποφάσεως δυνάμει του άρθρου 43 της  συνθήκης,  ΑΠΟΦΑΣΙΖΕΙ:   Άρθρο 1  Η συμφωνία υπό μορφήν ανταλλαγής επιστολών σχετικά με την προσωρινή εφαρμογή του πρωτοκόλλου που καθορίζει τις αλιευτικές δυνατότητες και τη χρηματοδοτική αντιστάθμιση που προβλέπονται στη συμφωνία μεταξύ της Ευρωπαϊκής Οικονομικής Κοινότητας  και της κυβέρνησης της Λαϊκής Δημοκρατίας της Αγκόλα όσον αφορά την αλιεία στα ανοικτά της Αγκόλα, για την περίοδο από 3 Μαΐου 1994 έως 2 Μαΐου 1996, εγκρίνεται εξ ονόματος της Κοινότητας.  Το κείμενο της συμφωνίας επισυνάπτεται στην παρούσα απόφαση.   Άρθρο 2  Ο πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία υπό μορφήν ανταλλαγής επιστολών, δεσμεύοντας την Κοινότητα.  Βρυξέλλες, 19 Σεπτεμβρίου 1994.  Για το Συμβούλιο Ο Πρόεδρος J. BORCHERT  (1) ΕΕ αριθ. L 341 της 3. 12. 1987, σ. 1.


title: 2013/790/ΕΕ: Απόφαση του Συμβουλίου, της 13ης Δεκεμβρίου 2013 , για την αποδοχή, εξ ονόματος της Ευρωπαϊκής 'Ενωσης, της τροπολογίας των άρθρων 25 και 26 της σύμβασης σχετικά με την προστασία και χρήση των διαμεθοριακών υδατορευμάτων και των διεθνών λιμνών

text:
               21.12.2013

               EL

               Επίσημη Εφημερίδα της Ευρωπαϊκής Ένωσης

               L 349/98

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 13ης Δεκεμβρίου 2013
   για την αποδοχή, εξ ονόματος της Ευρωπαϊκής 'Ενωσης, της τροπολογίας των άρθρων 25 και 26 της σύμβασης σχετικά με την προστασία και χρήση των διαμεθοριακών υδατορευμάτων και των διεθνών λιμνών
   (2013/790/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 192 παράγραφος 1, σε συνδυασμό με το άρθρο 218 παράγραφος 6 στοιχείο α),
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την έγκριση του Ευρωπαϊκού Κοινοβουλίου,
   Εκτιμώντας τα ακόλουθα:

               (1)

               Η Ευρωπαϊκή Ένωση είναι μέρος της σύμβασης σχετικά με την προστασία και χρήση των διαμεθοριακών υδατορευμάτων και των διεθνών λιμνών («Σύμβαση») από την έγκρισή της το 1995 (1).

               (2)

               Η σύμβαση αποβλέπει κυρίως στη θέσπιση πλαισίου διμερούς ή πολυμερούς συνεργασίας για την πρόληψη και τον έλεγχο της ρύπανσης των διαμεθοριακών υδατορευμάτων και την εξασφάλιση της ορθολογικής χρήσης των υδατικών πόρων στις χώρες μέλη της Οικονομικής Επιτροπής των Ηνωμένων Εθνών για την Ευρώπη (UNECE).

               (3)

               Στη σύνοδό τους, τα μέρη της σύμβασης εξέφρασαν την επιθυμία να επιτραπεί σε χώρες που βρίσκονται εκτός της περιοχής της UNECE να προσχωρήσουν στη σύμβαση, ώστε να προωθηθεί η συνεργασία σε επίπεδο λεκανών ποταμών σε ολόκληρο τον κόσμο.

               (4)

               Άλλες περιβαλλοντικές συμβάσεις της UNECE, παραδείγματος χάριν, η σύμβαση για την πρόσβαση στη δικαιοσύνη για περιβαλλοντικά θέματα και η σύμβαση για την εκτίμηση των περιβαλλοντικών επιπτώσεων σε διασυνοριακό πλαίσιο, είναι ανοικτές σε κράτη τα οποία βρίσκονται εκτός της περιοχής της UNECE.

               (5)

               Η Ευρωπαϊκή Κοινότητα συμμετέσχε στη σύνοδο των μερών του 2003, η οποία ενέκρινε την τροπολογία που επιτρέπει την προσχώρηση στη σύμβαση οιουδήποτε κράτους το οποίο είναι μέλος των Ηνωμένων Εθνών, κατόπιν εγκρίσεως από τη σύνοδο των μερών.

               (6)

               Η τροπολογία θα τεθεί σε ισχύ αφού την αποδεχθούν όλα τα κράτη και όλοι οι οργανισμοί που ήταν μέρη της σύμβασης στις 28 Νοεμβρίου 2003.

               (7)

               Η τροπολογία θα πρέπει να γίνει δεκτή, εξ ονόματος της Ένωσης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Γίνεται δεκτή, εξ ονόματος της Ένωσης, η τροπολογία των άρθρων 25 και 26 της σύμβασης («τροπολογία») σχετικά με την προστασία και χρήση των διαμεθοριακών υδατορευμάτων και των διεθνών λιμνών («η σύμβαση») για το άνοιγμα της σύμβασης για προσχώρηση σε όλα τα κράτη μέλη των Ηνωμένων Εθνών, η οποία εγκρίθηκε κατά την τρίτη σύνοδο των μερών.
   Το κείμενο της τροπολογίας επισυνάπτεται στην παρούσα απόφαση.
   Άρθρο 2
   Ο Πρόεδρος του Συμβουλίου ορίζει το πρόσωπο που εξουσιοδοτείται να προβεί, εξ ονόματος της Ένωσης, στην κατάθεση της πράξης αποδοχής της τροπολογίας που προβλέπεται στο άρθρο 21 παράγραφος 4 της σύμβασης, προκειμένου να εκφρασθεί η συναίνεση της Ένωσης να δεσμευθεί από την εν λόγω τροπολογία.
   Άρθρο 3
   Η παρούσα απόφαση αρχίζει να ισχύει την ημέρα έκδοσής της.

      Βρυξέλλες, 13 Δεκεμβρίου 2013.

            Για το Συμβούλιο

            Ο Πρόεδρος

         V. MAZURONIS

      (1)  ΕΕ L 186 της 5.8.1995, σ. 42.

      ΤΡΟΠΟΛΟΓΙΑ ΤΗΣ ΣΥΜΒΑΣΗΣ ΓΙΑ ΤΑ ΥΔΑΤΑ

                  α)

                  Στο άρθρο 25, μετά την παράγραφο 2, παρεμβάλλεται νέα παράγραφος ως ακολούθως:
                  «3.   Οιοδήποτε άλλο κράτος, που δεν αναφέρεται στην παράγραφο 2, το οποίο είναι μέλος των Ηνωμένων Εθνών μπορεί να προσχωρήσει στη σύμβαση κατόπιν εγκρίσεως της συνόδου των μερών. Στην οικεία πράξη προσχώρησης, το εν λόγω κράτος διατυπώνει δήλωση στην οποία αναφέρει ότι η προσχώρησή του στη σύμβαση έχει εγκριθεί από τη σύνοδο των μερών και προσδιορίζει την ημερομηνία κατά την οποία του κοινοποιήθηκε η έγκριση. Η σύνοδος των μερών δεν εξετάζει καμία αίτηση μελών των Ηνωμένων Εθνών για έγκριση της προσχώρησής τους στη σύμβαση πριν από την έναρξη ισχύος της παρούσας παραγράφου για όλα τα κράτη και όλες τις οργανώσεις που ήταν μέρη της σύμβασης στις 28 Νοεμβρίου 2003».
                  και οι λοιπές παράγραφοι αναριθμούνται αναλόγως·

                  β)

                  Στο άρθρο 26 παράγραφος 3, οι λέξεις «ή στην παράγραφο 3 του άρθρου 25» παρεμβάλλονται μετά τις λέξεις «που αναφέρεται στο άρθρο 23».


title: Απόφαση (ΕΕ) 2016/1474 του Ευρωπαϊκού Κοινοβουλίου, της 28ης Απριλίου 2016, σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2014, τμήμα X — Ευρωπαϊκή Υπηρεσία Εξωτερικής Δράσης

text:
               14.9.2016

               EL

               Επίσημη Εφημερίδα της Ευρωπαϊκής Ένωσης

               L 246/141

         ΑΠΌΦΑΣΗ (ΕΕ) 2016/1474 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 28ης Απριλίου 2016
   σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2014, τμήμα X — Ευρωπαϊκή Υπηρεσία Εξωτερικής Δράσης
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2014 (1),

               —

               έχοντας υπόψη τους ενοποιημένους ετήσιους λογαριασμούς της Ευρωπαϊκής Ένωσης για το οικονομικό έτος 2014 [COM(2015) 377 — C8-0208/2015] (2),

               —

               έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2014, που συνοδεύεται από τις απαντήσεις των οργάνων (3),

               —

               έχοντας υπόψη τη δήλωση αξιοπιστίας (4) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, την οποία ενεχείρισε το Ελεγκτικό Συνέδριο για το οικονομικό έτος 2014, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη το άρθρο 314 παράγραφος 10 και τα άρθρα 317, 318 και 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (5), και ιδίως τα άρθρα 55, 99 και 164 έως 167,

               —

               έχοντας υπόψη το άρθρο 94 και το παράρτημα V του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Εξωτερικών Υποθέσεων (A8-0136/2016),

               1.

               χορηγεί απαλλαγή στην Ύπατη Εκπρόσωπο της Ένωσης για θέματα εξωτερικής πολιτικής και πολιτικής ασφαλείας όσον αφορά την εκτέλεση του προϋπολογισμού της Ευρωπαϊκής Υπηρεσίας Εξωτερικής Δράσης για το οικονομικό έτος 2014·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση, καθώς και το ψήφισμα που αποτελεί αναπόσπαστο μέρος της, στην Ευρωπαϊκή Υπηρεσία Εξωτερικής Δράσης, στο Ευρωπαϊκό Συμβούλιο, στο Συμβούλιο, στην Επιτροπή, στο Δικαστήριο της Ευρωπαϊκής Ένωσης, στο Ελεγκτικό Συνέδριο, στον Ευρωπαίο Διαμεσολαβητή και στον Ευρωπαίο Επόπτη Προστασίας των Δεδομένων, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ L 51 της 20.2.2014.

      (2)  ΕΕ C 377 της 13.11.2015, σ. 1.

      (3)  ΕΕ C 373 της 5.11.2015, σ. 1.

      (4)  ΕΕ C 377 της 13.11.2015, σ. 146.

      (5)  ΕΕ L 298 της 26.10.2012, σ. 1.


title: Αίτηση υπεράσπισης της ασυλίας και των προνομίων του Tobias Pflüger Απόφαση του Ευρωπαϊκού Κοινοβουλίου της 24ης Νοεμβρίου 2009 σχετικά με την αίτηση υπεράσπισης της ασυλίας και των προνομίων που υπέβαλε ο Tobias Pflüger (2009/2055(IMM))

text:
               21.10.2010

               EL

               Επίσημη Εφημερίδα της Ευρωπαϊκής Ένωσης

               CE 285/84

         Τρίτη, 24 Νοεμβρίου 2009Αίτηση υπεράσπισης της ασυλίας και των προνομίων του Tobias Pflüger
   P7_TA(2009)0082
   Απόφαση του Ευρωπαϊκού Κοινοβουλίου της 24ης Νοεμβρίου 2009 σχετικά με την αίτηση υπεράσπισης της ασυλίας και των προνομίων που υπέβαλε ο Tobias Pflüger (2009/2055(IMM))
   2010/C 285 E/15

      Το Ευρωπαϊκό Κοινοβούλιο,
   έχοντας υπόψη την αίτηση του Tobias Pflüger για την υπεράσπιση της ασυλίας του, η οποία ανακοινώθηκε σε συνεδρίαση της ολομέλειας στις 5 Μαΐου 2009,
   έχοντας υπόψη το άρθρο 10 του Πρωτοκόλλου περί προνομίων και ασυλιών των Ευρωπαϊκών Κοινοτήτων της 8ης Απριλίου 1965, και το άρθρο 6, παράγραφος 2, της Πράξης σχετικά με την εκλογή των μελών του Ευρωπαϊκού Κοινοβουλίου με άμεση και καθολική ψηφοφορία, της 20ής Σεπτεμβρίου 1976,
   έχοντας υπόψη τις αποφάσεις του Δικαστηρίου των Ευρωπαϊκών Κοινοτήτων της 12ης Μαΐου 1964 και της 10ης Ιουλίου 1986 (1),
   έχοντας υπόψη το άρθρο 46 του Θεμελιώδους Νόμου της Ομοσπονδιακής Δημοκρατίας της Γερμανίας,
   έχοντας υπόψη την από 16 Μαΐου 2006 απόφασή του σχετικά με την αίτηση άρσης της ασυλίας του Tobias Pflüger (2),
   έχοντας υπόψη τα άρθρα 6, παράγραφος 3, και 7 του Κανονισμού του,
   έχοντας υπόψη την έκθεση της Επιτροπής Νομικών Θεμάτων (A7-0054/2009),

               A.

               λαμβάνοντας υπόψη ότι το Ευρωπαϊκό Κοινοβούλιο έχει ήδη άρει την ασυλία του Tobias Pflüger με απόφαση της 16ης Μαΐου 2006 σχετικά με τα ίδια πραγματικά περιστατικά,

               Β.

               λαμβάνοντας υπόψη ότι, μετά από έλεγχο, έχει προκύψει ότι οι προνομίες του Ευρωπαϊκού Κοινοβουλίου δεν απειλούνται ούτε από την απόφαση κατά του Tobias Pflüger της 2ας Μαρτίου 2009 ούτε από την αίτηση του εισαγγελέα της 15ης Απριλίου 2009 για την αύξηση της επιβληθείσας στον Tobias Pflüger ποινής,

               1.

               αποφασίζει να μην υπερασπίσει την ασυλία και τα προνόμια του Tobias Pflüger·

               2.

               αναθέτει στον Πρόεδρό του να διαβιβάσει άμεσα την παρούσα απόφαση και την έκθεση της αρμόδιας επιτροπής του στις αρμόδιες αρχές της Ομοσπονδιακής Δημοκρατίας της Γερμανίας.

      (1)  Υπόθεση 101/63, Wagner κατά Fohrmann και Krier, Συλλογή, ειδική έκδοση 1954-1964, σελ. 1089, και υπόθεση 149/85 Wybot κατά Faure και λοιπών, Συλλογή 1986, σ. 2403.

      (2)  ΕΕ C 297 Ε, 7.12.2006, σ. 74.


Avis juridique important

|

32002D0596

2002/596/ΕΚ: Απόφαση του Συμβουλίου, της 19ης Ιουλίου 2002, σχετικά με τις επιπτώσεις της λήξης ισχύος της συνθήκης για την ίδρυση της Ευρωπαϊκής Κοινότητας Άνθρακα και Χάλυβα (ΕΚΑΧ) στις διεθνείς συμφωνίες που έχει συνάψει η ΕΚΑΧ

Επίσημη Εφημερίδα αριθ. L 194 της 23/07/2002 σ. 0036 - 0036

Απόφαση του Συμβουλίουτης 19ης Ιουλίου 2002σχετικά με τις επιπτώσεις της λήξης ισχύος της συνθήκης για την ίδρυση της Ευρωπαϊκής Κοινότητας Άνθρακα και Χάλυβα (ΕΚΑΧ) στις διεθνείς συμφωνίες που έχει συνάψει η ΕΚΑΧ(2002/596/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133 σε συνδυασμό με το άρθρο 300 παράγραφος 1,την πρόταση της Επιτροπής,Εκτιμώντας τα ακόλουθα:(1) Η συνθήκη ΕΚΑΧ, δυνάμει του άρθρου 97 αυτής, λήγει στις 23 Ιουλίου 2002.(2) Η ΕΚΑΧ έχει συνάψει ορισμένες διεθνείς συμφωνίες με τρίτες χώρες.(3) Οι εν λόγω συμφωνίες δεν προβλέπουν το ενδεχόμενο λήξης ισχύος της συνθήκης ΕΚΑΧ.(4) Τα θέματα που καλύπτονται από τη συνθήκη ΕΚΑΧ θα καλύπτονται, μετά τη λήξη ισχύος αυτή, από τη συνθήκη για την ίδρυση της Ευρωπαϊκής Κοινότητας (ΕΚ), περιλαμβανομένου του άρθρου 133.(5) Οι αντιπρόσωποι των κυβερνήσεων των κρατών μελών, συνελθόντες στο πλαίσιο του Συμβουλίου, διαπίστωσαν ότι η ΕΚ υπεισέρχεται στα δικαιώματα και τις υποχρεώσεις που απορρέουν από τις διεθνείς συμφωνίες που είχε συνάψει η ΕΚΑΧ(1).(6) Θεωρείται ότι είναι προς το συμφέρον της ΕΚ να παραμείνουν σε ισχύ οι εν λόγω διεθνείς συμφωνίες και μετά τη λήξη ισχύος της συνθήκης ΕΚΑΧ και να περιέλθουν στην ΕΚ.(7) Ορισμένες από τις συμφωνίες αυτές ενδέχεται να χρειάζονται τεχνικές τροποποιήσεις προκειμένου να είναι συμβατές με τους κανόνες της ΕΚ.(8) Θα χρειαστεί σχετική ενημέρωση των ενδιαφερόμενων τρίτων χωρών,ΑΠΟΦΑΣΙΖΕΙ:Άρθρο 1Από τις 24 Ιουλίου 2002, τα δικαιώματα και οι υποχρεώσεις που απορρέουν από τις διεθνείς συμφωνίες που έχει συνάψει η ΕΚΑΧ με τρίτες χώρες μεταβιβάζονται στην ΕΚ.Άρθρο 2Η Επιτροπή ενημερώνει τις ενδιαφερόμενες τρίτες χώρες σχετικά με τη μεταβίβαση στην ΕΚ των δικαιωμάτων και των υποχρεώσεων της ΕΚΑΧ που απορρέουν από τις προαναφερθείσες συμφωνίες. Επιπλέον, προβαίνει σε όλες τις απαραίτητες τεχνικές τροποποιήσεις προκειμένου οι συμφωνίες να καταστούν συμβατές με τους κανόνες της ΕΚ και, όταν είναι απαραίτητο, στη διαπραγμάτευση των τροποποιήσεων των συμφωνιών.Άρθρο 3Η παρούσα απόφαση παράγει αποτελέσματα την επόμενη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Εφαρμόζεται από τις 24 Ιουλίου 2002.Βρυξέλλες, 19 Ιουλίου 2002.Για το ΣυμβούλιοΟ ΠρόεδροςT. Pedersen(1) Βλέπε σελίδα 35 της παρούσας Επίσημης Εφημερίδας.